Lagi musim ujan, enak bener nyarap pake ubi rebus. Di pasar juga lagi banyak yang dagang. Ubi yang dipajang ampe pada munjung. Cuman, gara-gara banyak yang dagangin gitu, kagak cepet abisnya. Jadinya, ubi yang tumpukannya ada dibawah pada kegencet lama. Ada yang megrek jadinya. Ngeliat begitu, langsung geli banget. Lantaran ubi yang megrek jadi pada busuk. Tempatnya juga kalo dagang begitu, kebuka banget. Laler jadi pada demen nemplokin ubi yang busuk. Kudu ati-ati banget milihinnya. Kadang keliatan dari luarannya cakep, dalemnya pada sowek. Kagak boleh lengah ama semua bagiannya. Saban ubi kudu diliatin ati-ati banget. Soalnya, kalo udah sampe rumah ketauan busuk. Baunya jadi kesebar bentek banget.


Pas elu liat muntahan, reaksi elu gimane? Kalo aye pas ngeliat muntahannye aye entu, aye langsung jijik banget dan mual. Padahal entu kan muntahannye aye, tapi tetep aje aye bener-bener jijik banget sama muntahannye aye sendiri. Parahnye, entu muntahan ngenain om aye yang duduk di depannye aye. Aye aje jijik ngeliat muntahannye aye, apelagi die yang kena cipratannye? Apelagi, jijik sama muntahan entu hal yang wajar. Elu tau kagak, kenape om aye atau orang laen bisa ngerasa jijik pas liat muntahan? Nah ternyate katenye, salah satu hal yang bikin munculnye rasa jijik entu adalah hal-hal yang berasal dari tubuh, salah satunye muntah. Jadinye wajar aje om aye ataupun orang laen bakalan jijik karena ngeliat muntahan. Apelagi kan om aye sampe kena muntahannye aye. Udeh pasti die jijik bener sama muntahannye aye.


Kalo dilihat di Indonesia angka melahirkan tinggi, tetapi nyatanye bejibun pasangan juga yang belum ngedapetin keturunan dan lagi berjuangan untuk mendapatkan keturunan tersebut. Semoga dimudahin jalannye biar dapetin keturunan yang bagi yang sedang berjuang ngedapetin keturunan. Anak adalah rezeki dari Allah yang kudunye kite jaga baik-baik bener. Setelah penantian yang cukup lama menanti buah hati, pas udeh hamil rasanye bahagia bener luar biasa bahagianye. Rasanye girang banget pas tau kite hamil ape lagi udeh nunggu lama, kaget iye, terharu, dan bahagia bercampur aduk. Apelagi pas ntu anak udeh lahir tenang bener rasanye bener-bener girang banget pokoknye pas ntu anak udeh lahir. Karena ibaratnye udeh nanti-nanti banget udah lama jadi pas udeh lahiran, girangnye udeh kaga bisa dideskripsikan lagi rasanye.


Alsa serasa salah milih jurusan. Alsa pikir, jurusannye entu bener-bener bidang yang jadi minat dan die pikir die ade bakat di entu bidang. Tapi pas kuliah di jurusan entu bidang, Alsa sadar kalo die kagak bener-bener minat di entu bidang. Apelagi berbakat! Tiap kuliah, tiap kerjain tugas, tiap praktikum, tiap diskusi, tiap presentasi, tiap kuis, dan tiap ujian, Alsa selalu diliputin perasaan takut berbuat salah. Die takut bener ngelakuin kesalahan. Kagak tau kenape entu perasaan kagak bisa diilangin sama die. Die selalu deg-degan, jantungnye berdebar cepet dan kagak teratur, terus bahkan kagak jarang sampe dadanye nyeri. Intinye die takut bener berbuat kesalahan deh! Nyok belajar yang giat dan introspeksi aje kalo berbuat kesalahan!


Wayah ngalamin kêgagalan, hal têrgêdé nyang ngêjanyah sêakan nyèrèt idup kê dêkêt titik nadir kêidupan sêringnyah bukanlah kêgagalan onoh dèwèk, ngêlaènin rasa bêrsalah nyang ngêhantuin ati ama sêsêl nyang sulit dimaapin. Bêlon lagi rasa kêcèwa nyang nêtêp bêrkêpanjangan di dalêm ingêtan. Kêgagalan pada akhirnyah têtêp mêrupakan sêbuah prosès pênting dalêm pêrjalanan ama pêrtumbuhan idup sêsêorang. Kalu Thomas Alva Èdison ora gigih ngadêpin ratusan kali kêgagalan nyang diah têmuin wayah bêrusaha nêmuin lampu pijar, bisa jadi kita masing ngêbaca makè pètromak karang. Bêruntung, kêgagalan justru ngêja Èdison lêbih gigih nyoba. Hantêman kêgagalan nyang diadêpin dêngan sêmangêt buat nyoba lagi udah kêbukti mampu ngêlatih kêulêtan, karaktêr pênting nyang dibutuhin buat ngêjar kêsuksèsan.


Kemarin, tepatnye saat classmeeting gabungan, aye lihat salah satu murid SD terpijak kotoran anjing. Kebetulan kotoran ntu masih basah, akhirnye jadi lengket, dan menempel dengan indah di telapak sepatu sang murid (sebut aje namanye ntu Delia). Sontak aje dah ntu muka si Delia merah, dan menutup wajahnye dengan kedua tangan sembari berjinjit. Sesekali die mengintip bekas kotoran anjing yang menempel di sepatunya, kemudian langsung berteriak. Mata murid-murid lain langsung tertuju pada Delia seraya tersenyum, dan ade pula yang tertawa terbahak-bahak. Beruntungnye, sosok Delia adalah murid yang kagak mudah menangis. Bahkan die kagak menutup hidung karena jijik. Langsung aje aye minta die lari ke toilet, dan mencuci bekas kotoran ntu. Barangkali kotoran ntu hanya menempel di sepatu, hingga Delia merasa ntu bukanlah suatu bencana yang sangat bombastis. Die pun segera melanjutkan aktivitas classmeeting dengan ceria, dan langsung melupakan kejadian yang merupakan "bencana" bagi sebagian orang. Sebaagian orang emang ada juga yang kaga jijian banget liat kotoran hewan, tapi ada juga yang jijian.


Semua teman suka bercanda dengan satu sama lain, tetapi kadang-kadang sulit untuk mengatakan apakah seseorang hanya sedang bersenang-senang atau mencoba menyakitimu, misalnye lagi di kelas, tau-tau temen kamu ngeledek, ngolok sebenernye ntu sama kaya bully. Kadang-kadang mereka akan menertawakannye dengan mengatakannye untuk mengelak dengan kata-kata “cuma bercanda kok,” atau “jangan dianggap serius dong.” Tetapi kalau kite merasa terluka, atau berpikir sepertinye mereka emang menertawakan kite ntu bukan tertawa bersama, maka lelucon atau candaannye ntu mungkin udeh terlalu jauh. Kalau ntu terus berlanjut bahkan setelah kite meminta orang ntu untuk berhenti, dan kite masih aje merasa kesal tentang hal ntu, maka ini bisa jadi adalah bullying.


Kalau lagi berpergian misalnye ke luar kota yang di cari adalah benda-benda yang khas atau menggambarkan suasananye ntu kenangan tentang kotanye. Itu kudu nyari bendanye ampe ketemu kalo kaga ketemu ogah mau pulang dari pusat perbelanjaan kalo belum dapet barang yang dicari. Rasanye kalo udeh nemu barang yang dicari ati girang bener dah. Cari misalnye baju, pajangan, ganyeman, macem-macem dah kite cari barang-barang yang unik, misalnye ke Jawa kota batik beli daster, pasti girang banget dah rasanye kalo kite udeh dapet benda yang kite cari. Kalo udeh ketemu tempat belanja yang asik, rasanye gasadar dah kite belanja ampe seabrek-abrek. Terusnye apelagi kalo udeh nemu ganyeman juga di tempat belanja beh makin ajib lagi dah gasabar ngegares.


Taun 2016, aye dijemput dikosan make ambulan lantaran pinggang nyeri banget, ampe kagak bisa diri dewekan malahan susah banget rasanye buat napas lantaran sakitnye kagak bisa ilang-ilang. Cuman bisa nyringis soalnye ntu sakit bisa ilang pas aye disuntik aje make analgetik abis obatnya luntur mah tetep sakit lagi. Pas nyampe di IGD, aye langsung di USG, terus dibilangin kalo aye bengkak ginjal. Akhirnye dirawat dah tuh aye ampe 2 minggu di rumah sakit. Pas udah balik ke rumah, udah kagak kerasa juga pengkenye. Aye ngayab dah tuh ke emol di Jakarte. Iye, bisa ampe ngayab lantaran udah ngerasa sehat ama jonjon waktunye. Cuman pas masuk waktu tengah malem, aye balik ke IGD akhirnye, lantaran udah kayak mayat idup nyang kagak idep pisan. Aye takut banget koid pas-pasan ntu soalnye pengke bener ni perut udah bikin ni nafas senen kemis, udah pasrah ama nyang Kuasa, alhamdulilah masih ada umurnye.


Ngikutin aneka undian di media sosial saat ini di sukainnye bejibun orang terutama kaum perempuan atau emak-emak. Biasanye ni ntar ntu akun yang jualan baju lagi ngeluarin barang barunya, abis ntu die ngadain give away dah tuh dengan cara like dan komen yang bejibun di postannye yang paling bejibun komen dan like terus menarik kata-katanye nanti die yang dapet hadiahnye. Hal ntu emang bikin menarik pasti girang kite kalo menang undiannye, sama biasanye kite di suruh update di akun kite jadi kan makin seabrek orang yang kenal sama produknye. Waktu ntu aye girang bener dapet abaya warnanye cakep lagi dari brand kesukaan aye, tapi mertua aye demen sama ntu gamis ya udeh aye kasih deh ke mertua aye.


Gangguan BPD ntu bisa menyebabkannye pengidapnye mengalami penurunan kualitas hidup, salah satunye dalam menjalin hubungan dalam keluarga, teman, dan lingkungan pekerjaan. Gangguan ntu umumnye muncul pada periode menjelas usia dewasa. Dengan penanganan berupa psikoterapi dan pemberian obat, borderline personality disorder dapat diatasi seiring dengan bertambahnye usia. Gejala gangguan kepribadian ntu biasanye muncul pada usia remaja menjelang dewasa, dan dapat bertahan hingga usia dewasa. Gejala yang muncul dapat berupa gejala yang ringan hingga berat. Gejala tersebut dapat digolongkan menjadi empat bagian, ya ntu, Kondisi suasana hati yang tidak stabil, gangguan pola pikir dan persepsi, perilaku impulsif, dan menjalin hubungan yang intens, tetapi tidak stabil.


Namanye bocah kecil kam demennye tuh masih lari-larian. Ada kejadian aye waktu kecil tuh abis pulang dari kali. Pas itu aye sekeluarga kan nyucinya tuh di kali ya, trus bawa-bawa pakean dari kali tuh pasti setengah bejad. Nah waktu itu aye ngikut sepupu aye, trus aye disuruh tunggu di depan rumahnye ama jagain pakean. Kaga tau knapa trus kaga sengaja kesenggol eh tuh ember tumpah ke bawah. Mana cuciannye baru dicuci pisan lagi. Karna takut diomelin jadi aye mending ngibrit aje lari pulang ke rumah trus kaga balik lagi. Besok-besoknye juga kaga maen lagi tuh takut disalahin gara-gar ngotorin cucian bersih, eh taunye si kaga mungkin kaga tau kalo nyang keja tumpah tuh aye.


Kecemasan sosial, ato bahasa medisnye demam panggung, bise kejadian ame siape aje. Biasanye, bukan cuman gejalanye aje nyang same, tapi penyebabnye juge. Mao itu di orang terkenal ato orang biase aje, hal-hal nyang bikin ntu orang jadi takut belebih pas jadi pusat pehatian, kagak jauh-jauh bedanye. Biasanye, penyebab takut gegara demam panggung enih ade kagak pecaya diri ame diri ndiri, kurang ngasoh sebelon tampil di muke umum, paktor keturunan bise juge, kagak nerima rasa cemas nyang dialamin, kagak makan sebelonnye, ngindarin interaksi sosial ato kongko ame orang laen, kebanyakan nenggak kapein, kebanyakan nongtonin orang laen di medie sosial, kebanyakan nongton ato baca berita jelek, ngerasa besalah ato malu gegara sesuatu, ame adenye troma masa lalu, misalnye pernah dirundung.


Waktu SD tuh aye bener-bener kaga mao pisan berak di sekolahan. Soalnye tuh bener-bener kaga kerawat, kalo pagi-pagi kebelet mendingan aye suruh tukang ojek aye balik lagi ke rumah trus bela-belaim telat dari pada harus berak di sekolaan. Bukannyr kaga ada alesan, cuman kalo pagi tuh di sekolaan kaga ada aer, akhirnye banyak orang nyang buang hajat tapi kaga disiram. Kan jijik banget ya kudu nyiram tokai orang udeh gitu kaga aer lagi. Mao cebok juga kaga bisa, bener-bener geli banget dah ama wc nyang sama sekalii kaga ada bersihnye. Mana nyang jagain juga galak banget, boro-boro kite mao minta tolong.


Selektif dalam berteman, kadang orang-orang yang paling bisa mematikan harga diri adalah orang-orang terdekat kite. Jika kite punya teman yang suka merendahkan, mengkritik, atau menghina kite, jagalah jarak dengannye. Kagak perlu sering menjawab teleponnye, dan jangan sering-sering menghabiskan waktu bersamanye. Sebaliknye, kelilingi diri kite dengan orang-orang yang bisa meningkatkan semangat dan memuji kite. Anggota keluarga yang bersikap negatif terhadap kite lebih sulit untuk dihindari. Coba abaikan orang seperti ntu, atau pergilah jika dia bersikap kasar. Perhatikan penampilan kite. Cara lain untuk meningkatkannye ntu kepercayaan diri kite adalah dengan senantiasa tampil menarik setiap hari. Pastikan kite mandi, memakai pakaian bersih dan disetrika rapi, serta menyisir rambut supaya kagak kusut. Bawa selalu cermin kecil di tas atau telepon yang berkamera sehingga kite bisa mengecek penampilan sebelum berbicara dengan orang yang suka mengintimidasi. Kite kagak perlu khawatir soal penampilan.


Sebenernye aye kaga pernah tuh ikut nyang namanye undian, soalnye kaga pernah beruntung. Sebenernye sih prinsip kaye gitu harus diilangin, teryata kalo kite telaten tuh kite bisa dapet hadiah dari ngumpulin poin pembelian. Sewaktu-waktu aye pernah tuh pulang dari supermarket ama Nyak trus ada sales nyang nawarun buat ikut undian sabun cuci piring dari nyang kite beli, tinggal isi aje identitas trus nanti kalo menang dikabarin deh tuh. Sebenernye ikut juga karna kaga enak ye buat nolak mba-mbanye trus beberapa haru kemudian tuh dapet kabar kalo kite menangin magicom. Girang bukan maen kan nyang awalnye iseng-iseng malah dapet, ya emang udah jadi rejeki ye.


Ngindarin pênggunaan kantong ama botol plastik ngêjadi salah atu cara buat ngurangin sampah di rumah. Gunainlah kêmasan laèn, misalnyah tas nyang dikêja dari bahan ramah lingkungan. Êluh juga bisa ngêgunain atu botol minuman nyang dipakè bêkali-kali. Sêudah êluh ngêrasa tuman ngêbawa tas ama botol nyang bisa digunain kêmbali kê mana-mana, karang wayahnyah buat ngambil lèngkah sêlanjutnyah. Gunainlah pêralatan madang nyang dikêja dari kaca. Alat madang nyang dikêja dari kaca ênih juga jauh lêbih ngêjamin kêsèhatan êluh daripada nyang dikêja dari plastik. Lalu, pêrbaèkin barang nyang rombèng. Artinyah, êluh ora pêrlu lagi ngêbêli barang baru nyang tibang bakal nambahin jumlah sampah di rumah. Sêudah onoh, êluh bisa ngêdaur ulang barang-barang tadi ngêjadi barang nyang bêmanpaat ama bêpungsi kêmbali.


Pada suatu waktu ntu hari lagi ngelancong ke mall mau ngeloneng bareng sohib sohib, di ntu mall ada resto ganyeman yang baru banget dibuka, akhirnye kite semua barengan sama sohib sohib samperin dah tuh ke sono. Bener aje dong ntu resto lagi ngadain promo gitu seabrek abrek hadiahnye karena baru aje buka. Akhirnye ramean bareng temen dan bejibun orang ikutan ntu, dan akhirnye girang banget yekan bisa ngegaresin ntu ganyeman yang ajib dengan potongan harga, pastinye impian semua orang banget dah. Rasanye girang banget ngeloneng bareng sohib sohib sambil ngegares ganyeman kesukaan kite semuanye. Jadinye ngobrol berjam-jam kaga berasa deh udeh.


Sedikit kisah dari beberape kejadian yang ada disekitar tempat tinggal aye berkaitan dengan menjadi saksi. Jujur aje di daerah aye ntu, ketika orang diminta untuk jadi saksi atas suatu kasus misalkan ada kecelakaan dijalan raya untuk mencari tahu siape yang benar - benar salah jarang yang mau ada jadi saksinye. Meskipun die tahu akan masalahnye. Apelagi untuk kasus yang lebih besar,  seperti pencurian, penganiayaan, dan lain- lain. Selidik demi selidik berdasar kisah demi kisah kenapa kagak mau jadi saksi, salah satu alasannye ntu takut malah jadi bermasalah panjang. Sebagai contoh kasus kekerasan atau premanisme.  Masyarakat tidak mau menjadi saksi ataupun melapor kasus karena bisa - bisa pelapor atau saksi akan bermasalah dengan pelaku dikemudian hari.


Tanpa êluh sadarin, madangan nyang êluh konsumsi punya èpèk pada suasana ati êluh. Olèh karna onoh, ora gêgêtun kalu êluh bakal ngêrasa êmpêt atau lêlah wayah têlat madang. Buat ngatasin rasa ngêri ngêjêlang opêrasi, omongin dulu ama doktêr têntang hal nyang bisa ama bolèh dikonsumsi sêbêlon masup ruang opêrasi. Soalnyah, kêbanyakan prosêdur opêrasi ngêbutuhin pasiên buat bêpuasa dulu sêlama bêbêrapah jêm. Kalu dibolèhin madang, kurangin konsumsi gula ama karbohidrat olahan, tapi pêrbanyak asupan pitamin B karna kêkurangan pitamin B, sêpêrti asêm folat ama B12, bisa ngêmicu dèpresi. Bêbêrapah madangan nyang bisa ngatasin dèpresi adalah madangan nyang kaya ama omèga-3 sêpêrti salmon, tuna, ama laènnyah.


Kagak bisa dipungkirin lagi kalo ketinggalan bus entu jadi salah satu hal yang bikin beberape oranh kaget. Apelagi kalo entu orang lagi mau buru-buru sampe ke suatu tempat atau entu bus adalah bus yang terakhir lewat. Kalo udeh dari salah satu kondisi yang kejadian dari dua entu contoh, pastinye kite kagak cuma kaget karena ditinggal bus aje, tapi panik pun iye. Nah si Delvano waktu entu kayaknye lagi jelek nasibnye. Die kudu hadir di suatu konferensi di wilayah yang agak jauh dari domisili die tinggal pas pagi jam 6. Cumanye, die baru sempet ke halte bus pas udeh jam 12 malem dan die udeh ketinggalan bus yang terakhir lewat. Sementara entu bus besok paling pagi jam 5-an dan entu kagak keburu waktu buat die sampe di tujuannye. Delvano pun kaget bukan maen pas ketinggalan busnye.


Trauma dalam bahasa Latin berarti “luka”, yakni respon manusia terhadap suatu peristiwa atau kejadian yang membekas. Trauma merupakan tekanan psikologis dan emosional pada seseorang yang disebabkan oleh kejadian atau peristiwa yang tidak menyenangkan atau pengalaman yang menimbulkan stres berlebihan. Trauma bisa terjadi lantaran kekerasan yang pernah dialami, Menurut Irwanto dan Kumala, trauma masa kecil merupakan suatu pengalaman kiurang baik atau buruk untuk dijadikan pengalaman bagi anak-anak. Pengalaman-pengalaman buruk tersebut terus tertanam di tubuh anak sehingga mempengaruhi tumbuh kembangnya bahkan berdampak buruk pada anak ketika bertumbuh memasuki usia remaja maupun dewasa. Trauma masa kecil ini tidak bisa hilang begitu saja setelah kita beranjak dewasa. Mereka perlu perlakuan khusus agar reda atau tidak mengganggu bahkan membahayakan bagi keseharian. Misalnya dengan memeriksakan diri ke psikolog, psikiater, dan melakukan pengobatan atas rekomendasi ahli.


Jane serta keempat temennye udeh nyiapin acara kejutan buat satu temennye yang laen. Mereka tau temennye entu takut ondel-ondel. Akhirnye mereka nyewa 4 ondel-ondel dan masukin entu ondel-ondel ke apartemennye temen mereka yang mau di-prank. Mereka yang tau kode akses apartemen temennye pun gampang buat laksanain. Terus pas temennye pulang dan buka pintu apartemennye, serta lampu udeh nyala dan nunjukin 4 ondel-ondel berdiri nyambut die, die langsung kaget dan pingsan. Makanye elu kalo mau ngasih suprise, dipikir-pikir lagi ye caranye. Nyok lebih ati-ati lagi buat ngasih prank yang bikin kaget orang, soalnye entu bisa aje ngebahayain saking ngagetinnye, apelagi kalo entu hal yang nakutin si target!


Ketika kite suka merasa takut berbuat kesalahan dalam menjalani hidup, rasanye kite perlu introspeksi diri, kenali dan berusahalah untuk memperbaiki jika ada yang salah dalam diri kite, jangan segan meminta maaf pada orang yang pernah kite kecewakan, bulatkan tekad kite ntu untuk menjadi pribadi yang lebih baik lagi. Gali terus potensi yang ada dalam diri kite, jangan malas melatih diri, fokuslah mengembangkannye ntu potensi tersebut agar menjadi prestasi yang membanggakan sehingga kite pun akan lebih dihargai. Mintalah saran perbaikan dari orang terdekat, terimalah kritik dari oang lain sebagai pemantik semangat agar bisa menjadi pribadi yang lebih baik, dan jangan mudah tersinggung.


Kêlahiran mêrupakan suatu kêgirangan bagi anggota kêluarga. Pêmilihan pasilitas ama tênaga propèsional dilakuin baba ama ênyaknyah dêngan arêpan ênyak ama bocah brojol sèhat ama sêlamêt. Salah atu prosès pêrsalinan adalan vaginal birth atau nyang dikênal dêngan istilah kêlahiran normal, yakni prosès kêlahiran liwat pagina ênyak. Mètodê ngêbrojolin nyang atu ênih paling sêring disaranin karna prosès kêsêmbuhan ora ngêbutuhin waktu lama. Sêlaèn onoh, mètodê ngêbrojolin liwat pagina ênyak juga minim komplikasi. Ênyak bisa langsung mêgang orok ama nètèinnyah. Prosès ngêbrojolin umumnyah têrjadi di antara minggu kê-37 ampè kê-42. Tahapan ênih dimulè dêngan kontraksi otot rahim ama dimiluin pêmbukaan lèhèr rahim sêcara bêrtahap. Sêtêlah onoh, otot panggul ênyak bakal ngêdorong orok ama plasènta kêluar liwat pagina.


Supaya kite kaga memancing penjahat buat nyopet, kite juga jangan ngundang kejahatan. Kite harus waspada di mana pun kite berada, meskipun kendaraan umum udeh aman. tapi ati-ati mah kudu. Kalo kite mao naek kendaraan umum tuh penampilan kite jangan terlalu mencolok, jangan gunain perhiasan berlebihan, karna itu bisa ngundang orang jahat. Buat barang bawaan juga sebisa mungkin jangan bawa kebanyakan barang, trus taro barang berharga di dalem tas nyang aman. Trus juga kaga barang bawaan kite jangan ampe di letakin di sembarang tempat. Bawa tasnye kalo perlu di dekep biar aman dari jangkauan copet, karna kite dekep tas kite bisa disilet.


Sering banget kalo lagi makan ada aja yang kita temuin. Kalo kita beli makanan yang dibungkusnya pake plastik, pas kita buka dalemnya ada rontokan plastik yang nyangkut di makanan itu. Kalo kita ngeliat sih kagak ngapa-ngapa. Biarpun geli, tapi masih bisa kita lanjutin. Cuman jadi ngeri, misalan kita kagak tau ada plastik di dalemnya. Bahaya banget kalo ampe masuk ke dalem perut. Ada lagi orang yang ngegoreng, terus di dalem penggorengan yang udah ada minyak panasnya ditaroin plastik yang bening. Katanya biar gorengannya jadi garing banget. Kalo udah ngeliat yang kayak begitu, langsung mabur aja kagak jadi beli. Geli banget, ngebayangin bakal makan plastik itu mah.


Adab  adab pertama kali dalam menyambut anak yang baru dilahirkan adalah  mendoakannya. Doa untuk memohonkan keberkahan dan kebaikan untuk anak dan orang tuanya, Selanjutnya adalah mengazani di telinga kanan dan Iqamah di telinga kiri. Pemberian adzan dan iqamah baru lahir ini salah satu tujuannya agar kalimat yang pertama kali didengar sang bayi adalah kalimat thayyibah dan dijauhkan dari segala gangguan setan yang terkutuk. Menahnik bayi dengan kurma dan mendoakan keberkahan atasnya juga dianjurkan oleh Rasulullah. Tahnik adalah memasukkan kunyahan/lumatan buah kurma ke dalam mulut bayi yang baru lahir dan menggosokkannya dengan lembut di langit-langit mulut bayi sampai seluruh bagian dari mulut bayi tersebut terolesi dengan sari buah kurma. kurma adalah penghasil glukosa yang sangat baik dan bagus untuk kesehatan bayi.


Kalo mau cobain berenang dari anak masih bayi sekarang udeh gampang. Alat-alatnye juga udeh bisa di toko online. Tapi sebelom mote nyoba sendiri di rumah, kite juga mesti tau tuh gimana cara-cara biar anak bisa berenang di rumah. Kite cari tau dulu tuh ilmunye supaya pas kite ngelakuin sendiri di rumah udeh kaga ada kesalahan gitu, kan ngerinye bisa fatal soalnye ya namanya masih bayi. Kalo udeh paham, kite bisa beli balon buat nampung aer, kaga mesti punya kolem renang. Trus bayi tuh kudu dipakein pelampung nyang supaya kaga tenggelem. Biasanye pelampung si ada di bagian leher, cuma banyak nyang bilang pelampung model begitu tuh kaga aman.


Orang yang takut buat tampil di depan umum, bisa aje karena ade masalah demam panggung. Tapi bukan artinye semua orang takut atau kagak mau tampil di depan umum karena die demam panggung. Ade gejala-gejala yang ditunjukin dari seseorang demam panggung. Bahkan beberape tandanye entu kagak jarang udeh muncul sejak beberape minggu atau bebrape bulan sebelom die kudu tampil. Kalo ade yang ketakutan tampil karena masalah demam panggung, pas waktu tampilnye makin deket, kagak nutup kemungkinan gejalanye makin parah. Bisa aje die diare, muntah, gampang marah, suasana hati gampang berubah, bahkan sampe tremor dan jantung berdebar. Tapi katenye, gejala entu kaga jarang malah ilang pas mulai tampil.


Aye tuh pernah kan dikasih amanat buat bikin pesenan makanan buat orang-orang. Ya pas aye kirimin sih puas ye, karna semua makanan katanye rasanya enak. Trus juga dana nyang dikasih bener-bener aye pasin buat bikin tuh pesenan, ya namanye juga juga buat keluarga ya, jadi bener-bener aye perhitungin dengan mateng. Nah, sekarang tuh aye kaga dikasih obyekan lagi soalnye udeh ada nyang gantiin tuh buat bikin-bikin makanan. Ya kaga ngapa-ngapa si, cuma caranye tuh kaga bae dah menurut aye, die nyangka olahan aye mahal. Ya mao marah tapi masih sodara, yauda ngeremet bar dah dalem ati. Males lagi dah berurusan ama orang begitu, mending gi ikhlasin aja.


Selama idup, Zea idupnye selalu seneng-seneng. Soalnye die entu lahir di keluarga yang kayak raya dan jadi anak satu-satunye. Semua kepengenannye pasti terpenuhi. Segala sesuatunye yang die minta diturutin. Die juga kagak pernah disuruh ngapa-ngapain. Paling cuma disuruh sekolah aje. Entu pun sesukanye Zea. Make karena entu, bisa dikate, Zea kagak belajar ape-ape selama idup. Pas die udeh lagi kuliah di tempat mahal dan pastinye die asal-asalan, babeh dan enyaknye meninggal. Banyak penipu yang nipu Zea kalo babehnye ade utang. Karena Zea emang kagak paham ape-ape, akhirnye die bangkrut. Entu adalah penyesalan trdalemnye Zea karena kagak belajar dengan bener deh.


Katy Perry seorang penyanyi wanita top dunia ntu mengalami suatu pengalaman ntu yang kagak enak bener dah, kurang menyenangkan saat menjadi juri di acara American Idol. Saat menyanyikan lagu Teenage Dream, tanpa sengaja celana Katy Perry robek karena bernyanyi dengan penuh semangat. Ketika die ntu bernyanyi sampe berjongkok, celana oranye miliknye ntu pun robek tepat di bagian belakang yang memperlihatkan sedikit bokongnye, hal ntu bener-bener kagak disangka banget dah. Momen kocak ntu membuat para juri, dan penonton tertawa. Bisa nggak aku minta lakban?" teriak Katy Perry melalui pelantang. Para kru televisi pun langsung aje benar-benar mengambil lakban kuning, dan mulai menutupi bagian ntu celananye.


Malam pertama sampai malam ke tujuh tuan rumah ataupun orang yang mendapat musibah mengaakan acara tahlian, dan setiap orang yang menyumbang tahlil mdi beri sebungkus nasi sebagai tanda terima kasih atas sumbangan tahlil dan do’anya. Dan ada perbedaan di malam yang ke-3 (lotelloh) dan juga pada malam yang ke-7 (topettoh) yang biasanya hanya di beri sebungkus nasi ini di tambah semacam jajan-jajanan dan air. Perbedaan ini di lantarankan mengkiyas atau mengibaratkan seperti orang yang baru lahir yang pada hai ke-3 dan ke-7 merupakan hari na’asnya dan di kuburannya juga mulai dari malam pertama sampai malam ke-7 lantaran dikhawatirkan mayat akan di makan ‘POGUT’.


Kalo kite lagi di suatu tempat misalnye, trus kaga ada petugas nyang mao tuh ngasih kite pentujuk ato apa pun, mending cari aja dah di internet. Sekarang, di internet tuh informasi apa aje udah tersedia. Dari nyang informasi bener ampe nyang kaga bener tuh ada. Kaga perlu kesel ama gedeg lagi dah dapet pelayanan nyang kaga bae dari petugas, tinggal kite aduin aja. Biasanye tuh petugas nyang jaga di transjakarta tuh begitu. Mana nadanye ngomong laga ngenakin, trus nyang bikin gedeg malah kaga dibantuin lagi. Emang udeh kebiasaan tuh petugas nyang jaga di depan loket transjakarta, akhirnye aye kasih pengaduan aja, au dah ditanggepin apa kaga.


Punya hubungan nyang baèk ama kêluarga, sobat, bahkan gacoan, ngêja êluh sêlalu pèngèn ngasih nyang tèrbaèk atau mêrlakuin mêrèka dêngan pênuh kasih sayang. Tapi, kadang kêlintas dalêm bênak êluh rasa ngêri nyakitin mêrèka, motèkin ati mêrèka, atau ngêcèwain mêrèka. Rasa ngêri buat ngêcèwain sêbênêrnyah pêrtanda baèk, murun êluh bênêr-bênêr opèn ama mêrèka. Tapi, ngêjadi bêrbahaya kalu rasa ngêri onoh nguasain diri êluh. Hal onoh bisa-bisa ngêrobah ènèrgi positip nyang êluh punya ngêjadi èmosi nègatip kêpada orang sêkitar. Kalu orang laèn ngêrasa kêcèwa onoh tanggung jawab mêrèka, bukan êluh. Tapi, êluh têtêp punya tanggung jawab buat bêtindak baèk karna tindakan êluh bisa êluh kêndaliin. Jadi, êluh bêtanggung jawab atas tindakanluh, bukan pêrasaan orang laèn.


Selain perawatan ntu, ada beberape upaya yang bisa kita lakukan untuk meredakan panic attack. Salah satunye dengan menerapkan gaya hidup sehat, seperti, cukup tidur, dan berolahraga, makan makanan yang sehat, menghindari penggunaan stimulan seperti kafein, selain ntu, penting juga agar mulai beralih ke keluarga, dan teman yang kita percayai untuk mendapatkan dukungan, tidak bisa dipungkiri bahwa ada kemungkinan jika panic attack tidak bisa diatasi. Namun, kite dapat mengurangi gejala dengan menghindarinye alkohol, dan stimulan seperti kafein serta obat-obatan terlarang. Penting juga untuk memerhatikan jika kita mengalami gejala kecemasan setelah peristiwa dalam hidup yang cukup berat atau traumatis. Jika kita merasa terganggu oleh sesuatu yang dialami, diskusikan situasinye dengan psikolog atau psikiater ya.


Dulu pernah ngajar les. Pas di kelas, ada murid yang ngelakuin kerjaan yang teledor. Temen-temen di kelas itu langsung pada ngetawain. Jia ngerasa malu banget, kayak kapok gitu maju depan kelas. Pas dikata kagak ngapa-ngapa, jia jadi lebih anteng. Abis itu, jia cerita kalo jia sering banget ngerasa malu, jadinya takut saban nanya atawa maju ke kelas malah diketawain. Jia cerita, kalo di sekolah jia dulu pernah jadi anak murid yang aktif. Nanya ke guru kalo kagak tau. Cuman, saban abis nanya, gurunya kayak nunjukin muka ngeledek. Temen-temennya di kelas juga sering ngetawain. Dari situ, jia jadi kaga berani nanya lagi. Jadi minderan banget.


Elu pernah tinggal sendirian? Elu sedih kagak? Nah pas aye ngerjain skripsi, engkongnye aye sakit. Karena entu, enyak dan babeh aye kudu nginep di rumah engkongnye aye buat bantu neneknye aye ngerawat engkong dan ngurus rumah. Aye sedih dan capek karena kudu ngerjain skripsi, tapi juga kudu ngurusin rumah sendirian. Apelagi kalo malem, aye bener-bener ngerasa sendirian banget saking sepi suasananye. Aye ngerasa bener-bener sendirian dan hampa banget. Apelagi pas entu aye lagi ngerjain skripsi, masa-masanye butuh dukungan kan ye. Intinye pas engkong aye sakit dan ngeharusin enyak serta babeh aye nginep di rumahnye engkong, bikin aye bener-bener bikin aye sedih, capek, dan tertekan.


Minggu pagi abis subuh Kiki bêsêpèdah barêng têmên-têmên komplèks. Têrus, têmên Kiki nantangin buat bêsêpèdah ngêliwatin rumah Baba Broto. Baba Broto ênih miara bêbêrapah soang nyang sêring ngudag orang-orang nyang liwat di dêpan rumahnyah. "Nyok!" jawab Kiki nêrima tantangan têmênnyah. Mênurut Kiki, soang Baba Broto kalu pagi-pagi mah bêlon pada bangun. Bênêr baè, sampè di sonoh ora kêliatan soang-soang. Akhirnyah, mêrèka ngêmutusin buat ngasoh sêbêntar di bawah pu'un mangga dêkêt rumah Baba Broto. Lagi ènak-ènaknyah ngasoh, ujug-ujug ada dua èkor soang nyang lari kê arah mêrèka. Tanpa dikomando, mêrèka mèrad naèk sêpèdah masing-masing. Têrnyata soang-soang onoh ora puas tibang ngagètin mêrèka, tapi juga ngudagnyah ampè bêbêrapah mètêr. Karna panik, Kiki ora bisa ngêjaga kêsêimbangan sêpèdanyah. Nyusruklah Kiki di jalanan.


Ngerasa seneng ketemu idola sih boleh, cuma semua ada batasannye dan menurut psikolog ade hal-hal nyang perlu di waspadai contohnye kalo lite udeh nemuin kasus delusi erotamania. Menurut Case Report in Psyciatrics, gangguan delusi erotomania itu bentuk gangguan di mana penderitanye ngerasa orang lain jatuh cinta ama dia. Medical News Today ngasih ungkapan kalo penderita penyakit ini tuh bikin ngerasa kurang menarik, menarik diri dari lingkungan, terus menyendiri. Hal nyang perlu diwaspadain nih, kalo penderita penyakit ini tuh bisa ketemu langsung ama idolanye, mereka bisa ngelakuin kekerasan ama idolanye, tujuannye supaya idolanye tuh inget ama dia trus ngakuin bukti dari cintanye. Bahaya pan kalo kite diemin orang-orang nyang dirasa udeh berlebihan, jadi lebih perhatian lagi tuh ye ama orang-orang nyang udeh terlalu demen ama sesuatu.


Takut ame operasi bise disebabin troma tesendiri dari pasiennye, tapi juge bise disebabin hal-hal umum nyang banyak salah dipahamin orang. Banyak orang nyang takut operasi gegara takut mampus, soalnye media demen bangat nunjukin nyang ekstrem-ekstrem beginih. Terus, orang juge takut kalo operasi nyang mereka lakuin ntu kagak ade gunanye, soalnye ade bae penyakit nyang bakal balik walopun udeh si pasien udeh dioperasi gituh. Masalah biaya juge jadi petimbangan orang-orang. Kagak ade operasi nyang mure, ato bahkan gratis, kecuali ditanggung pihak ketige. Udeh gitu, kepikiran juge soal epek samping abis operasi nyang seringnye bikin badan pasien kagak enak. Selaen ntu, dampak operasinye ntu sendiri jadi kekhawatiran orang-orang. Abis operasi, bise aje pasien jadi cacat gegara ntu operasi tujuannye emang buat ngambil satu bagian nyang kalo kagak diangkat bise ngebahayain nyawe, misal tetek, tungkae kaki, tangan, dan laen sebagenye. Kalo udeh begini, ngerembetnye ke hal laen, nya ntu takut bangat idupnye bakal berubah 180 derajat ato kagak bise normal lagi. Nyang begini-ginih nantinye malah takut jadi ngerepotin keluarge, temen, pasangan, dan laen-laen. Terakhiran bangat, ade juge orang nyang takut operasi gegara takut ade alat nyang ketinggalan di dalem badan die!


Enih masih subuh. Waktu entu Ren tinggal di asrama. Nah karena entu, ape-ape serba antre. Kayak pas mau salat subuh gini nih, die tetep kudu antre buat wudhu-nye. Udeh mane ngantuk, kudu berdiri lama buat antre pula. Tapi mau gimane lagi kan, namenye juga idup bersama di asrama. Kudu saling berbagi dan jaga sikap, misalnye Kayak Ren yang walaupun males dan ngantuk bener tapi tetep berusaha antre dan kagak nyerobot antrean orang laen. Tapi ternyate, kagak semua orang punya etika kayak Ren, ade aje tuh oknum kagak tau diri yang asal serobot antrean. Pas Ren udeh paling depan dan udeh mau wudhu, entu oknum entah muncul darimane, tanoa bilang misi dan laennye, langsung serobot antreannye Ren yang udeh die lama perjuangin. Jelas aje Ren marah bener karena antreannye diserobot.


Jenis yang kedua abis perundungan atawa ledekan itu ada trauma kompleks. Trauma ini misalnya kayak pelecehan seksual atau dicuekin yang bikin orang itu kurang kasih sayang. Trauma ini biasanya dialaamin pas masih bocah, yang bikin perkembangan bocah keganggu. Kabanyakan orang yang ngalamin trauma masa bocah ini sensitif banget, suka nahan diri, kagak bisa ngungkapin perasaan, kayak nahan nangis ama ngusahain banget buat kagak marah. Semua yang ditahan sama orang ini jadi nimbulin resiko masalah mental pas gedenya. Selaen trauma masa kompleks di masa bocah, ada trauma bencana alam. Trauma ini misalnya kayak korban gempa bumi. Tiap kali liat berita soal bencana alam jadi ngerasa ada ketakutan yang tinggi ama serangan panik.


Darel seneng bener dapet penghargaan! Apelagi entu penghargaan terkait bidang yang sangat die sukain, ya enetu musik. Die juga lakuin bermusik entu sambil berseneng-seneng karena ye die emang demen ngelakuin bermusik. Eh tapi kagak taunye hasil dari kesenengannye malah bikin die dapet hadiah! Die entu bisa dikate tumbuh dengan musik. Dari kecil die udeh belajar maen beragam alat musik, kayak gitar, piano, drum, dan laennye. Pas SMP, die jadi drummer di band sekolahannye. Pas SMA, die jadi gitaris. Nah pas kuliah, barulah die sering dan aktif bikin lagu. Karena entu juga die dapet penghargaan sebagai musisi termultialenta yang paling muda.


Ada bocah yang waktu umurnya sekitar 5 taun lagi maen sendirian. Jia maen pintu besi sembari bediri di atas pager, jia dorong-dorong pager itu. Pas lagi begitu, jia kagak sadar jarinya dia sempilin di celah-celah engsel. Pas begitu, jarinya kejempet pager besi ampe bedarah. Pas bedarah gitu, emak ama keluarganya pada panik, terus langsung dibawa ke rumah sakit. Pas dibawa ke igd, kata dokternya jari si bocah itu sampe robek, jadi kudu dijait. Dari baru dibawa ke rumah sakit aja bocah itu udah nangis kejer, ditambah lagi dokter bilang mau operasi jarinya, jia tambah kekejekan. Darah udah makin bleweran, dokter ama perawat langsung siapin alat buat ngejait jari si bocah. Ternyata bukan operasi gede, dokter dibantuin perawat cuman ngejait jari bocah yang robek tadi.


Kecemasan sebelum operasi dikenal dengan istilah preoperational anxiety. Rasa takut sebelum operasi memang wajar, tapi jika kagak dikendalikan dapat berdampak pada kesehatan fisik. Kecemasan berlebih dapat membuat dada nyeri, mual, muntah, dan jantung berdebar lebih cepat. Rasa cemas akut pun ntu dapat menyebabkannye serangan panik ketika pikiran negatif dirasakan terus-menerus, apelagi jika pasien baru pertama kali operasi. Oleh karena ntu, persiapan mental sebelum operasi perlu dilakukan untuk menjaga kesehatan fisik, dan kestabilan psikologis. Dukungan psikologis dari keluarga, atau orang terdekat dapat membuat pasien merasa kagak sendiri menjelang operasi. Kalau kamu hendak menjalani operasi, kagak ada salahnye mengutarakan perasaan agar orang lain memahamimu. Dukungan emosional yang kamu dapatkan dapat membuatmu lebih tenang sebelum operasi.


Pas entu udeh siang, sekitaran jam 2. Delvano pun pulang dari sekolahan. Terus pas die udeh sampe di lapangan sekolah, die ngeliat ade temennye yang berantem. Delvano pun langsung nyamperin kedua temennye dan berusaha misahin. Tapi pas sampe di lapangan, Delvano berusaha narik salah satu temennye, die malah digebok sama temennye. Jelas aje Delvano marah bener karena dipukul padahal die cuma mau misahin. Tapi Delvano kagak bales mukul, die cuma ngebentak, dan nyeret temennye buat pergi dari lapangan biar kagak lanjut berantem lagi. Tapi temennye malah balik mukul Delvan lagi sampe berkali-kali biar Delvan kagak lanjut nyeret die. Jelas aje Delvan akhirnye makin marah karena dipukul lagi.


Kalo pas ulang tahun pernikahan nyang ke 5 laki ngasih kejutan, pas ulang tahun die aye gantian mau ngasih dia kejutan. Awalnye aye bingung tuh mikirin apa nyang mau aye kasih ke dia. Aye pikirin tuh baik-baik barang nyang nunjang kerjanye jadi lebih nyaman. Nah, akhirnye aye kepikiran tuh ama sepatu karna pan die kerja pake sepatu. Trus aye cari tuh di toko online sepatu nyang cocok buat laki aye. Terus, kebeneran ada nyang lewat tuh merk sepatu buatan Indonesia tapi lagi rame diminatin soalnye bagus. Kaga pake lama aye pesen trus kaga lupa pastiin pas ama kaki laki aye. Pas dikasih die kaga nyangka kalo aye bakalan kasih kado nyang die mao, aye juga kaget knapa bisa sesuai kemauan die.


Ada bêbêrapah hal nyang kudu dilakuin bagi kêluarga atau orang nyang bêrada di sêkêliling orang nyang udah kêliatan tanda-tanda datêngnyah ajal. Pêrtama, miringin posisi rêbahnyah kê sisi sêbêlah kanan buat ngadêpin mukanyah kê arah kiblat. Kêdua, disunahin ngajarin orang nyang lagi sêkarat kalimat sahadat dêngan cara nyang alus ama ora ngêmaksanyah buat milu niruin ucapan sahadat onoh. Kêtiga, disunahin ngêbaca surat Yasin kêpada orang nyang lagi sêkarat. Kêêmpat, orang nyang lagi ngalamin nyêri ama ngêrasain udah adanyah tanda-tanda kêmatian, diah dianjurin buat bêrbaèk sangka kêpada Allah Swt. Dalêm kêadaan sêpêrti ênih nyang têrbaèk diah lakuin adalah ngêbuang jauh-jauh bayangan dosa ama kêmaksiatan nyang udah diah pêrbuat.


Kêcintaan masarakat têradêp barang bêmèrêk wayah êni amat tinggi. Sêlaèn karna pêrkêmbangan trèn pèsyèn, barang bêmèrêk go bisa dijadiin sêbagè ladang inpèstasi. Bêruntung, wayah ênih banyak bajar nyang ngêjual barang bêkas bêmèrêk. Bêrikut tips buat masarakat nyang pèngèn datêng kê bajar barang bêkas bêmèrêk supaya bisa nêmuin "harta karun". Pêrtama, lowongin banyak waktu. Kalu pèngèn ngêdapêtin harta karun, sêbaèknyah lowongin waktu pêranti nyari barang dêngan sabar. Kêdua, jalan-jalan dêngan antêng. Wayah nyari barang di bajar ontong têdagar-dagar. Pokoknyah kudu pokus kalu mao dapêt barang nyang cakêp. Kêtiga, saba saban stan nyang ada karna tumannyah stan-stan onoh pênataan barangnyah kêbangêtan padêt sêhingga nyang kêliatan tibang sêkilas. Kalu disaba sêmuah, êluh bisa ngêliat lêbih danta.


Ênih adalah pêngalaman pêrtama Yudi ngêdonorin darah. Jujur bè, Yudi wayah kêcit ngêri ama jarum suntik. Pas SD mao disuntik paksin di kêlas go Yudi malah ngibrit pulang duluan. Kalu bêrobat, Yudi lêbih milih minum obat kêtimbang disuntik. Dêngan ngucap Bismillah, kali ênih Yudi ngêbêraniin diri donor darah. Wayah jarum mao nancêp kê lêngên, Yudi ora bêrani ngêliatnyah. Yudi lêbih milih mêrêmin matanyah bè. Tapi, Yudi sêlalu ngêwanti-wanti pihak PMI nyang ngambil darah supaya ngijinin Yudi gêgêrawakan wayah jarum nyêntuh kulit. Alhamdulillah, rupanyah tibang têrasa sêpêrti digigit sêmut. Prosès ngêdonornyah go ora lama, sêkitar 10 mênit. Bèrès onoh, awak têrasa bugêr. Mêski sêdikit kliyêngan, tapi ora bêlangsung lama.


Elu pernah marah tanpa sebab? Atau bahkan sering? Nah, si Jane pernah marah tanpa sebab dan sebanyak beberape kali pas die lagi sibuk magang. Tiap harinye, dari Senen sampe Jum’at, dari pagi sampe sore atau bahkan beberape kali sampe malem, Jane duduk di depan laptopnye buat ngerjain tugas-tugasnye. Karena entu, jelas aje Jane jadi kecapekan dan kurang istirahat. Sejak saat entu juga Jane jadi sering marah tanpa sebab. Nah elu tau kagak? Kalo marah entu emosi yang wajar. Nah tapi kalo marah tanpa sebab, bisa aje entu tanda karena kurang bisa ngendaliin emosi, kurang istirahat, atau bahkan gejala dari kondisi kesehatan laennye. Nah elu makanye kudu inget-inget deh, seberapa sering elu marah tanpa sebab. Soalnye kalo udeh terlalu sering marah tanpa sebab, bisa aje entu tanda dari kondisi kesehatan elu.


Pas aye SMA, aye punya PTN yang aye incer. Aye ngincer banget buat dapet jalur undangan di entu PTN. Akhirnye pas udeh dibuka pendaftaran jalur undangan, aye pun langsung daftar. Terus sambil nunggu pengumuman, saban hari aye belajar buat persiapan tes masuk PTN. Beberape pekan kemudian, akhirnye pengumuman pun keluar. Waktu SMA aye tinggal di asrama. Jadinye pas udeh harinye pengumuman, kite pun rame-rame sekelas mejeng di depan laptop. Kite satu per satu ngecek hasil pendaftarannye kite sambil berkoar-koar deg-degan sekaligus nyemangatin satu sama laen. Satu per satu temen aye udeh ngecek. Ada yang abis ngecek langsung senyum dan girang karena lolos dan ada juga yang sedih karena sebaliknye. Terus giliran aye pun tiba. Aye deg-degan banget. Terus pas aye cek hasilnye ... ternyata aye kagak berhasil lolos seleksi jalur undangan entu PTN. Aye pun sedih bener karena gagal dapet jalur undangan buat kuliah di entu PTN favoritnye aye.


Ade salah satu kegiatan nyang bagus nyang perlu diajarin dari bocah ntu nabung. Kenape bise gitu? ngelatihbocah biar rajin nabung mulain kecil bakal ngaruhin sikapnye die pas ude gede. Bocah nyang ude kebiasa buat nyimpen duit buat nabung bakalan dapet ngatur keuangannye kalo ude usia die nambah. Kebiasaan buat nabung ngelatih bocah buat nghargain duit makenye die punye sikap hemat ame kagak nghambur-hamburin uang. Kesusahan nyang die alamin waktu nabung bakal buat die sadar kalo duit ntu susah ame kagak gampang. die bakal ngehargain capeknye nyari ame ngumpulin duit. kalo ude punye kebiasaan nabung die juge bakal ketanem gaya idup nyang sederhane, kaga suka hambur duit buat hal nyang kaga penting.


Pernah sekali kulkas aye diemin karna kan emang lagi kerja kaga sempet beresin apa bae nyang ada di rumah Nyak, kulkas di rumah ampe rusak. Bukan kaga ade alesan tuh kulkas di rumah rusak karna sering masupin bahan stainless ke dalem kulkas, udeh gitu kaga sehari 2 hari, ampe makanan di dalemnye ikutan kering. Kan jijik banget ya, jadi percuma kalo makanan mau dimasukkin kulkas biar kaga basi mah salah, jutru di masupin kulkas biar cepet basinye. Padahal kan penting banget ye ada kulkas di dalem rumah, kalo perut laper udah kaga usah bingung mau masak apa, tinggal masak aja bahan nyang ada di kulkas.


Waktu itu ceritanye lagi jalan ke supermarket, niatnye mau belanja bulanan. Kebetulan tuh kalo belanja bulanan laki aye tuh selalu nungguinnya di luar. Kalo nyari barang-barang kan suka serius tuh kaga ngeliat sekitar, mangkanya suka kaget tiba-tiba ada yang ngagetin dari belakang. Aye pikir kan siapa, eh teryata temen SD aye nyang udeh lama banget kaga ketemu. Akhirnya, belanja bareng sambil ngobrol-ngobrol. Girang banget bisa ngobrol walaupun cuma sebentar. Banyak banget nyang bisa diceritain tuh pas lagi ngobrol, apalagi teryata dia juga udeh kawin. Dia juga minta maaf tuh karna kaga ngundang pas nikahan die cuma kan kite juga udeh lama kaga punya nomor telepon. Akhirnye, dari situ kite bisa saling tuker nomer ponsel.


Waktu jaman vaksin covid19 banyak juga orang nyang nolak buat divaksin. Padahal kan dengan vaksin pemeritah udeh kasih solusi buat kite supaya daya tahan tubuhnye lebih kuat. Teryata tuh nyang takut ama jarum suntik bukan anak kecil doang, tapi orang dewasa sampe nyang ideh tua juga masih takut tuh disuntik. Kalo bilang takut si masih kite maklum, banyak juga orang nyang sebenernye takut cuma kaga mao ngaku trus malah bilang berita nyang kaga bener. Kalo begitu kan malah orang jadi pada takut ya karna beritanya simpang siur. Padahal setelah udeh pada vaksin kan kasus covid19 udeh kaga kaya dulu tuh.


Waktu Broto ama têmên-têmên turun dari Gunung Lawu ama lagi beristirahat di tengah hutan, tiba tiba di dêpan udah menghadang puluhan ekor monyet nyang walaupun ora ngancêm, tapi têtêp seperti mengintimidasi mêrèka. Mêrèka go panik. Bagaimana caranyahlaki keluar dari ancêman puluhan ekor monyet nyang romannyah sedang kelaparan, sêmêntara jalan buat sampè têmpat penampungan tibang atu ama onoh udah dipenuhi rombongan monyet. Untunglah di tas mêrèka masing ada tersisa roti tawar. Mêrèka nêtêk roti onoh kecil-kecil. Dêngan setengah berlari, rombongan mêrèka menyebarkan potongan-potongan roti onoh di kiri ama kanan jalan setapak nyang udah dipenuhi rombongan monyet. Bersyukur, monyet-monyet onoh menyingkir dari jalan ama berlarian buat merebut potongan roti nyang mêrèka sebar. Mêrèka dêngan sedikit panik langsung berlari menuruni jalanan nyang licin.


Bukannye aye kaga mao ngadu apa gimana, aye tuh kaga pernah ngadu kalo dibully gara-gara sodara aye nyang pada ngeliat tuh diem bae, kaga berusaha ngeredain aye nyang nangis. Udeh gitu di rumah Nyak ama Babrh kan udeh sibuk ama dagangannye jadi kaga ade tuh nyang ngebelain. Aye cuma nahan sakit aje, paling parah aye pernah dikencingin ama sepupu-sepupu aye. Aye kan blom ngerti ya, karna kaga sakit ya aye pulang ke rumah terus ganti baju sendiri. Kalo inget peristiwa itu kaya orang kaga punya harha diri dah. Cuma bisa diem padahal udeh di bully separah itu. Abis mao ngelawan juga kaga bisa, mau ngadu juga kaga ada nyang waro.


Waktu ntu setelah aye nikah kurang lebih enam bulan lamanye, adek aye sakit perutnye, aye bener-bener kaget, dan khawatir banget sama keadaannye die. Selama beberapa hari sakitnye kaga sembuh-sembuh, sakitnye die ntu terdapat di bagian perutnye. Karena kaga ilang-ilang ntu sakit malah tambah parah. Selain sakitnye ntu perut, diiringin juga dengan suhu badannye yang panas atau demam, serta muntah-muntah. Akhirnye melihat kondisinye ntu yang mengkhawatirkan dibawalah ke rumah sakit buat minta di USG perutnye, Qadarullaah ternyata die ada kista yang lumayan gede, sebenernye kistanye gabahaya bisa ngecil sendiri tapi die sakit, akhirnya yaudeh di operasi lah, pas di operasi perwakilan babeh aye dipanggil masuk ke ruang operasi kite semua udeh kaget dan panik. Keluar-keluar ruang babeh ayeh juga nangis-nangis, wah pikiran aye udeh kemane-mane dong. Ternyata Alhamdulillaah ala kulli hal adek aye gapape cuman ternyata die bukan kista aje tapi ada pelengketan usus, yang bikin babeh aye nangis karena kaga tega liat perut adek aye yang lagi di bedah ntu.


Melihat ganyeman yang baru atau ngedeger dari orang-orang bawaannye pengen cobain, rasanye girang, dan demen  banget kalo nyobain ganyeman yang baru-baru. Pokoknye kalo udeh ketemu kopi, dan ganyeman, suasana hati yang lagi bete, gedek, bisa girang seketika kalo udeh ketemu yang namanye ntu pade. Nah tapinye kaga semua ganyeman aye coba dan suka juga sih. Nah biasanye kalo aye udeh jatuh cinta sama ntu ganyeman, tapi harganye mahal, aye biasanye nyoba-nyoba bikin ntu ganyeman. Aye demen banget sama brownis fudgy ya ntu kue bronis yang di panggang tapi masih basah, yang kalo di potong melted banget, nah aye coba bikin dah ntu kue, sedih banget ntu kue gagal, malah jadinye mateng banget kagak melted sama sekali, disitu aye sedih, dan gedek banget. Jadi akhirnye mendingan beli dibanding bikin.


Ampè wayah ênih, pênyebab phasmophobia ora dikêtauin sêcara pasti. Tapi, ada bêbêrapah paktor nyang ngêdasarin sêhingga ngêjadiin sêsêorang bisa ngalamin phasmophobia. Pêrtama, pêngalaman tromatis. Sêorang bocah nyang dulunyah pêrnah ngalamin kêjadian mistis kèk diganggu atau ngêliat langsung pênampakan hantu bisa ngalamin phasmophobia. Kêdua, sêring dingêri-ngêriin ama hal mistis go bisa ngêjadi alêsan sêsêorang ngidap phasmophobia. Kêtiga, ngêliat orang tua atau orang di sêkitarnyah ngêri ama hantu, bocah jadi punya kêngêrian nyang sama. Bocah bakal bêpikir, orang tuanyah go bisa ngêri, apahlagi mêrèka nyang mungkin ora bêdaya buat ngêlawan hal-hal mistis onoh. Kêêmpat, kêbangêtan pêrcaya ama hal goib go bisa ngêjadi paktor nyang ngêdasarin sêsêorang ngalamin phasmophobia.


Belakangan enih, Doel lagi deket ame sala atu senior lanangnye, nyang jadi seniornye juge di ekskul basket. Gegara nyambung ngobrolnye, jadi si senior juge demen kongko ame Doel. Terus, ari enih, ujug-ujug aje si senior ngajakin Doel nongki dulu abis pulang kola, sebelon balik ke rume. Nongkinye di warung deket kolaan Doel. Nyang Doel tau, enih warung suke dijadiin tempat nongki senior-seniornye, tapi kagak semue. Kek tongkrongan gitu, dah. Doel gugup juge diajak ke sonoh. Pas pulang kola, die ame seniornye jalan ke warung ntu, motornye ditinggal di parkiran kolaan. Ampe sonoh, ternyate ude rame ame temen-temen seniornye. Kalo orang-orang liat sekilas, sih, anak-anak tongkrongan enih emang keliatannye serem-serem. Doel tadinye pengen ngebantah pendapat ntu, soalnye mereka ramah-ramah, kok. Buktinye nyapa si Doel. Cuman, pas udeh mulae larut ame kongkongannye, Doel ujug-ujug ditawarin sebat ame senior-seniornye. Doel nolak lah, jelas. Die kagak demen ame nyang gituan. Tapi, dari awalnye nawarin, ampe ntu senior pade maksa ujung-ujungnye. Doel nyang kepojok gituh, jadi mao kagak mao nurutin kemauan seniornye. Padahal, die tau kalo rokok enih bebahaye makanye ampe dilarang ame Enyak. Udeh gitu, di deket orang ngerokok aje badan kite bise ikutan bau rokok, apelagi kalo kite nyang ngisep rokoknye?! Duh, Doel takut bangat ketauan Enyak!


Walikota Jakarta Selatan, dan jajarannye ntu pade bekerja sama dengan Badan Pengawasan Obat dan Makanan (BPOM) DKI Jakarta untuk melakukan sidak kelayakan pangan di Transmart MT Haryono, Jakarta Selatan. Penyidakan ntu tersebut berlangsung dilakukannye mulai pukul 09.00 WIB hari ini, Selasa pagi hari. Walikota Jakarta Selatan, Munjirin ntu die saat melakukan penyidakan menemukan berbagai macam ganyeman yang ternyata udeh kagak layak di konsumsi manusia. Namun, Transmart MT Haryono tetap menjual pangan tersebut, dan terpampang jelas di etalase Transmart. "Busuk, super kagak layak di gares, dan memang harusnye udeh dibuang kagak buat ganyeman lagi." Adapun beberape ganyeman yang ditemukan kagak layak di gares manusia ya ntu, minuman kemasan hingga buah-buahan.


Ganyeman yang kotor atau bahkan basi, bentuknye yang kurang, dan baunye ntu yang menyengat biasanye bakalan langsung membuat orang enggan untuk mencicipi kuliner khas yang satu ntu. Tapi meski begitu Century Egg atau Telur Seribu Tahun namanye ntu ganyeman, sebenernye merupakan ganyeman yang cukup populer di China. Dibalik warnanye yang hitam, dan kadang sedikit berlendir, Century Egg sebenernye memiliki rasa yang enak. Hanya aje aroma amonia yang kuat dari telur ntu biasanye udeh membuat orang mundur seribu langkah terlebih dulu sebelum nyobainnye. Aroma amonia yang kuat dari ntu ganyeman yang diperkirakan udeh ada sejak 500 tahun ntu merupakan hasil dari proses fermentasi yang dilakukan selama 7 minggu hingga 5 bulan lamanye. Proses fementasi inilah yang menghasilkan warna hitam dan aroma amonia pada Century Egg. Tapi meski begitu jangan meremehkan telur yang satu ini, karena dibalik baunye ntu yang menyengat Century Egg juga memiliki seabrek manfaat bagi kesehatan. Telur ntu jika dikonsumsi secara rutin bisa menjaga tekanan darah, menjaga fungsi hati dan juga menjaga kesehatan mata. Selain itu ini juga kaya akan kandungan vitamin A, B12, B, D, selenium, fosfor dan zat besi juga baik untuk menjaga vitalitas tubuh.


Buat beberape orang, olahraga berenang entu olahraga yang seru dan bikin seneng. Ade banyak orang yang sering renang. Tapi kagak semua orang yang demen berenang entu beneran bisa berenang atau tau ape aje yang kudu dilakuin sebelom renang. Nah Alsa entu pas kecil demen berenang, tapinye kagak bener-bener berenang. Cuma nikmatin berendem di aer aje. Nah tapi tiba-tiba aje kakinye keram. Karena keram, die pun kagak bisa berdiri di entu kolam renang yang tingginye sedada die. Karena kagak bisa berdiri dan kagak bisa renang, akhirnye Alsa tenggelem. Die pun ketakutan karena tenggelem. Sejak saat entu die kapok bener dna belajar berenang deh.


Pas kejadian itu tuh aye bener-bener berjuang sendiri. Nyang misahin aye berantem juga kaga ada, trus nyang peduli ama aye juga kaga ada. Temen-temen tuh cuma ngeliatin doang aye dipukulin tanpa ngelerai ato ngadu ama guru. Mangkanye ampe sekarang tuh aye kesel banget ama temen-temen SD nyang kaga ada simpatiknye ama temen. Mereka bener-bener kaga peduli malah ampe bersikap bodo amat gitu. Trus juga, ngeliatin doang aye dipukulin. Ampe aye nangis kejer juga kaga ada tuh nyang nenangin trus ngadu ke guru. Bener-bener kaga aman dah aye rasa tuh sekolaan. Maka dari itu tuh aye pilang trus milih ngadu ke orang tua karna kaga ade satu pun orang nyang peduli padahal jelas-jelas aye udeh babak belur.


Menang undian emang kaya ujan tapi cuacanye lagi panas. Kaga pernah disangka ama diduga. Kalo ikut undian nyang hadiahnya gede apalagi tapi syaratnye juga mesti berat nyang bisa ikut cuma orang nyang duitnye agak banyakan. Kaya waktu itu sodara aye, dia kan ngikut undian gara-gara nyetor duit nyang jumlanye kaga sedikit. Trus langsung kedaftar buat ikut undian. Jadi, kalo udnian-undian nyang hadiah gede kaya motor ama mobil tuh cuma orang-orang kepilih aja nyang ngikut kayanya dah. Undiannye juga kaga pernah tau kite, tapi emang beneran ada karna waktu itu aye liat sendiri kalo sodara aye tuh dapet mobil mewah nyang mereknye alpard.


Pernah dapet penghargaan? Kalo iye karena ape? Nah Lay pernah dapet penghargaan karena berhasil menangin 3 perlombaan sekaligus di acara sekolahannye. Karena entu die menang sebagai peserta lomba terbaek. Die kagak nyangka kalo die bisa menangi lomba cerdas cermat, basket, dan voli. Die padahal kagak belajar giat. Eh tapi kagak taunye die menangin 3 entu lomba dan bahkan sampe dapet penghargaan jadi peserta lomba terbaik. Entu semua bener-bener bikin Lay kagak percaya, kaget, dan pastinye seneng bener. Intinye Lay bener-bener seneng dah karena udeh dapet penghargaan. Apelagi die kagak berusaha keras buat dapetin entu semua. Kagak cuma pengharagaan aje yang die senengin, die juga seneng karena hadiah yang didapetnye.


Kali eni kite bakal ngebahas identitasnye kampus UI nyang lokasi kampusnye ade di depok ame salemba jakarte pusat : Pohon ame cabangnye terus ade kuncup ngelambangin ntu pohon ilmu pengetahuan terusan makna cabang-cabangnye ntu ilmu pengetahuannye nyang banyak bangat, ude gitu kalo makna dari kuncupnye, suatu saat bakal mekar terus jadi cabang ilmu pengetahuan baru. Makara nyang ngalirin aer ngelambangin hasil nyang terus ade ke segale arah . Maksud nyang dikasih Sumaxtono ntu Universitas Indonesia jadi sumber ilmu pengetahuan, nyang bakal ngasilin lulusan atawa sarjana-sarjana nyang pinter juge kreatif terusnye bise punya sikap nyang terbuka, tanggep am perubahan juge kemajuan ilmu dan teknologi terus bise  nyelesaiin masalah nyang dihadapi warga.


Di deket rumah ada anak tetangga yang punya hobi miara macem-macem burung. Jia punya dua burung dara yang idep banget ama kandangnya jia. Cuman kalo pagi ama siang, itu burung pada dilepasin, bekeliaran ke mana aja. Yang punya kagak tau-tau itu burung mau maen ke mana. Yang penting, kalo udah mau magrib jia pada pulang. Cuman, jia kagak tau aja burung dara punyanya itu sering bekeliaran di rumah tetangga. Udah berapa rumah yang diberakin ama dua burung dara yang bekeliaran itu. Jia beterbangan, nemplok di teras rumah orang, kagak lama jia ngeluarin kotoran. Yang bikin gedek, kalo orang udah pelin, ubinnya malah diberakin ama itu burung. Geli banget sih kagak, cuman kesel aja.


Melihat ludah yang suka ada sembarangan misalnye membuang ludah di jalan, wajar aje kite ngerasa jijik, kaga orang dewasa bocah pun juga sama, jika si kecil memiliki sifat penjijik, lihat dulu usia si kecil. Pahami usia si kecil saat die mulai digandurangi oleh sifat ntu tersebut. Jika usia si kecil masih sangat dini, pahami karakternye. Pasalnye ntu terkadang dalam usia-usia tertentu, si kecil kecenderungan akan merasakan hal seperti ntu. Jika rasa jijiknye ntu pada suatu hal belum mencapai tingkat berlebih, berilah ia pengertian. Namun saat si kecil gampang merasa jijik udeh mulai berlebihan dengan usia yang lebih besar, kite sebaiknye mulai memberikan penjelasan yang lebih mendalam. Setelah kite melihat usia si kecil dan memberikan pengertian, hal yang harus kite ambil selanjutnye adalah berusaha mengontrol diri untuk kagak emosi. Biasanye ntu bocah yang penggelian die bakalannye lebih rapih, dan bersih.


Kalo ada bayi yang baru lahir pastinye bikin seneng bener kan? Entah entu bayinye elu ataupun sodaranye elu ataupun bayinye temen atau kerabatnye elu, tapi pasti nyenengin deh kalo ada bocah bayi baru lahir! Soalnye bayi entu gemesin bener! Pas senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye saking gemesinnye entu bayi baru lahir – mau entu bayinye elu, bayinye sodara elu, bayinye kerabat elu, ataupun bayinye temen elu – bikin elu seneng bener deh!


Upaya nyata buat numbuhin budaya hukum antrè adalah sêbagè bêrikut. Pêrtama, mulè dari diri dèwèk. Dêngan numanin diri buat antrè nunggu giliran buat ngêdapêt pêlayanan publik atau hal laènnyah. Lêbih lanjut, nyang têrpênting adalah bêlajar manajêmèn waktu. Kalu pèngèn ngantrè paling dêpan, datêng lêbih dulu. Kêdua, prilaku antrè kudu ditanêmin ama dimulè sêjak dini di lingkungan kêluarga. Kudu ditanêmin kêpada anggota kêluarga alêsan ngantri dalêm ngadêpin pêlayanan publik atau hal laènnyah. Dari marih bocah bisa bêlajar sabar ama ngormatin hak orang laèn. Kêtiga, pêrbaèkan sistim manajêmên antrèan. Pêran pêmêrèntah sêlaku salah atu pihak nyang bêrkêpêntingan dalêm pêlayanan publik amatlah dibutuhin, têrutama program aksi nyata buat ngêgampangain sistim antrèan.


Ahmad Mushlichun mutusin buat ngêkhatamin apalan Al-Qur’an ampè 30 juj sêudah lulus SMA. Kêpèngènannyah ênih mêrupakan hadiah têrbaèk nyang mao dikasihin buat almarhum babahnyah nyang udah mêninggal dunia sêjak diah masing duduk di kêlas 3 Madrasah Ibtidaiyah. Ampè wayah ênih, ênyaknyah juga ngêmilih ngêgêdéin Achmad Mushlichun dèwèkan. Pêmuda asal Platungan, Kabupatèn Kêndal ênih milih buat ngapal Al-Qur’an abis ngêdapêtin nasèhat dari gurunyah. Nasèhat onoh nyang ngêjadi motipasinyah. Niatan utama Ahmad Mushlichun dalêm ngapal Al-Qur’an onoh adalah karna ngarêpin kêbaèkan dari Allah buat dunia ama akhèratmyah. Wayah dinyatain lulus ujian khatam 30 juj, nongol pêrasaan campur aduk dalêm dirinyah, puguhnyah girang pisan karna prosèsnyah oralah gampang.


Kêmêntêrian Pêndidikan ama Kêbudayaan (Kêmêndikbud) mutusin buat ora adain UN ama ujian kêsêtaraan pada taun 2021. Dalêm Surat Èdaran Mêndikbud Nomor 1 Taun 2021 kêcantum kêputusan ora adain UN ama ujian kêsêtaraan onoh bêrkênaan ama pênyêbaran Covid-19 nyang mangkin ngêningkat. Dêngan dioraadainnyah UN ama ujian kêsêtaraan taun 2021, mangka UN ama ujian kêsêtaraan ora ngêjadi sarat kêulusan atau sêlèksi masup kê jênjang pêndidikan nyang lêbih tinggi. Sêmêntara onoh ada tiga hal nyang ngêjadi pêrsaratan kêlulusan pêserta didik dari satuan atau program pêndidikan. Pêrtama, pêsêrta didik nyêlêsèin program pêmbêlajaran di wayah pandêmi Covid-19 nyang dibuktiin ama rapot saban sêmèster. Kêdua, pêsêrta didik dapêt pontên sikap atau prilaku minimal baèk. Kêtiga, miluin ujian nyang diselenggarin ama satuan pêndidikan.


Istilah dêmam panggung puguh ora asing atau bahkan mungkin êluh ngêjadi salah atu nyang pêrnah ngalaminnyah. Dalêm mèdis, istilah dêmam panggung disêbut dêngan kêcêmasan sosial (social anxiety) nyang juga disêbut dêngan pobia sosial. Doktêr Spèsialis Kêdoktêran Jiwa dari Omni Hospital Alam Sutêra Tangêrang, dr. Andri, Sp.K.J., FACLP., bilang bahwa dêmam panggung ngêjadi umum dirasain ama sêbagian orang, bahkan dalêm kondisi buruknyah amat bêpêngaruh têradêp kêsèhatan mèntal. Dêmam panggung têrjadi wayah sêsêorang ngêrasa cêmas ama ngêri kudu bêsosialisasi ama bêintêraksi ama orang laèn. Kêcêmasan nyang intèns sêcara têrus-têrusan dari pêndêritanyah bisa mêngaruhin kêsèhatan pisik atau dikênal dêngan istilah psikosomatik, yakni kêluhan pisik nyang dipêngaruhin ama pikiran atau èmosi, bukan karna alêsan pisik.


Aye lupa, enih kejadian entu pas aye SD atau SMP, intinye pas aye masih kecil dan udeh lama bener. Jadi ceritanye aye lagi kumpul keluarga di rumah encing dari keluarganye babeh aye. Kalo hari Minggu entu emang jadwalnye kumpul keluarga, entah ke keluarga enyak ataupun babeh. Nah pas udeh sore, aye dan para sepupu aye serta empok aye ceritanye mau ningkring-ningkring sore dan jajan cemilan buat digares. Nah pas keluar dari rumah dan siap jalan, tiba-tiba aje ... pluk! Ade tai burung di atas sepatu aye! Idih, entu pertama kalinye aye kena kotoran hewan dan entu jadi salah satu pengalaman ngejiin bagi aye.


Lolos SBMPTN mêrupakan prèstasi nyang sêring dibarêngin ama pêrasaan suka cita. Pêrasaan sênêng nyang nongol wayah abis lolos SBMPTN bisa disêbabin karna bêbêrapah hal. Pêrtama adalah sênêng pisan karna lolos SBMPTN buat jurusan dan unipêrsitas nêgêri paporit nyang dipilih. Kêdua adalah rasa sênêng karna bêrhasil lolos SBMPTN, meski jurusan ama unipêrsitas nyang dipilih bukan paporit. Rasa sênêng nongol karena bêrhasil ngalahin saingan laèn buat masup unipêrsitas nêgêri, meski jurusan ama kampusnyah bukan pilihan paporit. Macêm-macêm èmosinyah kalu lolos SBMPTN tuh. Ada nyang kêbangêtan sênêng, ada nyang sênêng, tapi biasa baè, ada juga nyang sênêng, tapi kêlimpungan karna ditêrima di jurusan ama unipêrsitas nyang bukan pilihannyah.


Pas aye SMA, aye tinggal di asrama sekolahnye aye. Nah salah satu peraturannye entu kagak boleh bawa laptop. Waktu entu ade guru kite yang kagak dateng dan ngasihin kite tugas. Kite langsung ngerjain. Abis selesai nugas, kite ngomong ke guru piket buat dipinjemin laptop biar bisa nonton bareng. Eh tapi kite kagak dipinjemin. Terus kagak lamaan, anak IPA pade minta nonton. Entu guru dengan gampangnye minjemin laptop buat mereka nonton. Jelas aje aye dan temen-temen aye pade kesel dan marah karena kite kagak dapet perlakuan yang adil. Aye dan temen-temen IPS aye langsung nyindir-nyindir dengan suara kenceng biar entu guru dan anak-anak IPA pade denger. Tingkah kite emang kekanakan bener, tapi wajar aje kan kite marah karena dapet perlakuan kagak adil?


Rero entu masih umur 12 taon. Die pun punya badan yang layaknye pade bocah seumuran entu, ya entu masih belom terlalu kebentuk layaknye cewek dewasa. Tapi emang dasar pedofil sekaligus penjahat, ade aje tuh kumpulan cowok-cowok jahat yang malah nargetin Rero. Nah suatu hari Rero pulang sekolah sendirian. Karena pas entu ujan, jalanannye pun sepi. Padahal bisanye kalo die ningkring-ningkring pagi, siang, ataupun sore, entu wilayah rame. Nah Rero agak ketakutan karena ngersa sendiri. Makin lama die makin ketakutan soalnye ngerasa kayak ade yang liatin dan ikutin. Terus kagak lama kemudian die diculik. Nah beberape hari setelah entu kejadian, Rero pun kaget karena die tiba-tiba aje hamil.


Waktu aye pulang ngaji pas sore, aye ngeliat anak-anak kucing terlantar di rumah kosong deket rumahnye aye. Akhirnye aye pun bawa pulang salah satu entu anak kucing. Pas aye sampe, enyak aye kagak setuju kalo aye miara kucing karena saat entu aye masih kecil, belom mau berkomitmen buat tanggung jawab ke urusannye aye sendiri, dan enyak aye berpikir aye kagak bisa ngerawat entu kucing. Tapi aye kekeh mau miara entu anak kucing. Terus enyak aye pun nyerah dan mastiin kalo aye mau bener-bener ngerawat entu anak kucing, ngasih makan, bersihin kotoran, dan laennye. Nah pas udeh malem, aye nidurin entu kucing sambil nonton TV di atas karpet. Eh tapi, tiba-tiba aje entu kucing bangun dari aye dan muntah di karpet. Aye langsung enek dan jijik ngeliat muntahan entu kucing. Bener aje tebakan enyaknye aye, aye kagak mau bener-bener berkomitmen buat bertanggung jawab. Pas liat entu muntahan kucing, aye jijik, mual, dan kabur enggak mau bersihinnye, hehe.


Waktu kuliah dulu, pernah gawe di perusahaan yang lagi nerima orang yang masih kuliah ama lulusan SMK. Pas banget sederetan meja itu lulusan SMK yang dulunya satu sekolah semua, cuman beda-beda jurusan. Saban ari, kalo lagi ngumpul buat mindo sembari ngobrol-ngobrol gitu, ada satu wadon yang diledekin terus. Awalnya, jia keliatan malu, lantaran sering jadi bahan ledekan. Lama-lama jia biasa aja. Terus, jia cerita orang-orang yang ngeledekin itu emang demen banget ngeledekin jia waktu di sekolahan dulu. Awalannya juga dulu jia malu banget. Suka minder kalo ketemu orang-orang itu. Lama-lama jia kagak ngeroin. Pas di tempat gawe jia malu, lantaran di kantor itu orang-orang baru yang belom pada tapi kenal.


Saat mendiagnosis gangguan kecemasan, dokter dapat melakukan pemeriksaan fisik, wawancara, dan sejumlah pemeriksaan laboratorium. Profesional kesehatan mental dapat mendasarkan diagnosis pada pedoman, dan kriteria diagnostik tertentu, yang diuraikannye ntu dalam Diagnostic and Statistical Manual of Mental Disorders (DSM-5). DSM-5 mencantumkan kriteria diagnostik berikut untuk fobia tertentu, ya ntu seseorang mengalami kecemasan atau ketakutan yang signifikan tentang objek atau situasi tertentu, yang hampir selalu memicu perasaan ini. Ketakutan atau kecemasan tidak sebanding dengan risiko yang sebenernye. Seseorang menghindari objek atau situasi atau menanggungnye dengan ketakutan, atau kecemasan yang intens. Ketakutan, kecemasan, atau penghindaran memprovokasi penderitaan yang signifikan secara klinis atau gangguan dalam fungsi sehari-hari. Kecemasan, ketakutan, atau penghindaran terus-menerus dan dapat berlangsung selama 6 bulan atau lebih.


Elu pernah kagak, dapet penghargaan dari menangin suatu lomba? Kalo aye sih pernah, pas TK, hehe. Menjelang lomba, tentu aje aye terus-terusan berusaha buat latihan. Terus pas udeh lomba dan aye dinyatain menang serta dapet penghargaan, tentunye aye seneng bener deh! Wajar aje sih ye, aye seneng pas entu. Soalnye pas entu, aye ngerasa usaha aye buat latihan lomba kagak sia-sia, aye berhasil dapet penghargaan, aye berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye, entu bener-bener jadi salah satu pengalaman yang paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan! Nah elu kalo mau ikut lomba, jangan putus asa buat usaha biar menang ye! Soalnye selaen menang, elu bisa ngerasain dapet pengalaman yang nyenengin bener!


Elu pernah kagak, dapet penghargaan dari menangin suatu lomba? Kalo aye sih pernah, pas TK, hehe. Menjelang lomba, tentu aje aye terus-terusan berusaha buat latihan. Terus pas udeh lomba dan aye dinyatain menang serta dapet penghargaan, tentunye aye seneng bener deh! Wajar aje sih ye, aye seneng pas entu. Soalnye pas entu, aye ngerasa usaha aye buat latihan lomba kagak sia-sia, aye berhasil dapet penghargaan, aye berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye pas TK, aye ngerasa puas, bangga, dan seneng bener deh karena berhasil dapet penghargaan walaupun saingannye lebih tua semua daripada aye!


Baju bau amis tumannyah disêbabin karna kêringêt atau baju nyang bêlon kêring sêmpurna. Baju nyang bêlon kêring ama langsung disimpên di lêmari bisa nyêbabin jamur tumbuh di baju ama ngêja aromanyah ngêjadi amis ama ora sêdêp. Cara ngilangin baju bau amis dêngan ngêmasupin kê dalêm lêmari pêndingin adalah cara nyang unik ama jarang  dilakuin. Cara ênih amat èpèktip ama sêring dilakuin pêranti ngêringin jin. Ngêmasupin baju kê dalêm lêmari pêndingin bisa ngêbunuh jamur atau baktèri pênyêbab bau amis pada baju. Caranyah dêngan masupin baju kê dalêm kantong plastik kêdap udara, lalu masupin baju nyang udah kêbungkus kê dalêm sonoh. Bagènin sêmalêman ama jèmbrèng baju. Gidah praktikin!


Sêkola di Melbourne, yakni Kids Aquatic Survival School punya kolêm rênang sêbagè pasillitas utama buat bocah-bocah nyang jadi muridnyah. Tapi, dalêm sêkola ênih ora ada nyang bolèh ngêgunain pêlampung. Bocah-bocah di sêkola ênih justru kudu makè pakèan musim dingin, kumplit ama sêpatunyah. Soalnyah karna sêkolah ênih mêrupakan pusat kursus pêlatian antikêlêlêp. Sêkola ênih mêrupakan atu-atunyah sêkola nyang ngasih pêlatian sêpêrti ênih sêlama 10 mênit bagi bocah balita (6 bulan ampè 5 taun). Sêkola êni ora ngajarin cara buat bêrênang, tapi bocah-bocah tibang pêrlu rêbahan ngapung di aèr sêudah diturunin kê kolêm ama para instruktur. Di marih mêrèka diajarin mètodê khusus pêranti nyêgah diri mêrèka biar ora kêlêlêp.


Pas entu udeh siang menjelang sore. Matahari lagi terik-teriknye. Pas entu udeh jam pulang sekolahnye Dean. Setelah gurunye keluar kelas, Dean dan murid-murid laennye juga berdesekkan keluar ke las. Pas Dean udeh keluar dari gedung sekolah, die ngeliat kerumunan orang-orang. Pas Dean nyamperin, ternyata temennye lagi berantem sama anak kelas laen. Akhirnye Dean pun berusaha narik temennye, tapi die malah digebok sama temennye entu. Jelas aje Dean marah bener karena dipukul padahal die cuma mau misahin. Dean kagak bales mukul, die cuma ngebentak, dan ngangkat temennye buat pergi dari lapangan biar kagak lanjut berantem lagi. Tapi temennye malah balik mukul Dean lagi sampe berkali-kali biar Dean ngelepasin die. Jelas aje Dean akhirnye makin marah karena dipukul lagi apelagi banyak yang liatin.


Kalo emang kite ada penyakit nyang bikin kite kentut di tempat umum ya harusnye dari awal kasih tau aje, dari pada nanti orang-orang salah paham dari trus kite malah dianggep orang nyang kaga sopan. Emang orang tuh kaga terlalu mau buat jujur karna gengsi, tapi kalo udeh ketauan kentut kan nanti malah kite nyang malu sendiri. Walaupun jujur itu emang susah tapi kaga ade salahnye tuh dicoba dari pada kite nyang kesiksa sendiri. Apalagi kalo ade penyakit lambung apalagi kan kudu keluar angin melulu, bukan cuma tahak tapi harus kentut juga. Ya kalo gara-gara penyakit mah pasti dimaklumin dah ama orang.


Alesan aye takut trus jijik ama ulet bulu itu nyang utama karna emang kan bisa gatel. Soalnye udeh 2 kali aye ditemplokin ama nyang namanye ulet bulu. Nyang pertama tuh waktu SMP aye lagi naek motor ama sodara aye. Trus lewat jalanan ada orang nyang nanem poon mangga trus poonye ampe jalanan, pas aye lewat kaya keliatan bulu nyang jatoh. Pas aye tengok ade uler bulu gede banget nyangkut dikerudung aye. Abis tuh uler bulu neplok aye langsung teriak-teriak kaya setan, mana lagi bawa motor udah oleng ke kanan ke kiri. Soalnye aye jijik karna bulunye tuh ampe ngejabek gitu, trus di jalanan ampe aye buka tuh kerudung.


Salah satu bentuk bantuan yang bisa untuk mengubah ntu kebiasaan yang memalukan, dan buruk ntu yang paling efektif adalah dengan cara konseling dengan psikolog, atau psikiater. Terapi yang digabungkan dengan pemberian obat-obatan dapat menangani, dan mengatasi kleptomania, dan perilaku mencuri kompulsif secara efektif. Yakinkan diri kite bahwa terapi untuk menangani kleptomania, atau perilaku mencuri kompulsif dapat membantu kite menghentikan gangguan ntu dengan sangat efektif. Akan tetapi, kite juga harus ingat bahwa hasil akhir dari terapi bakalannye ntu bergantung pada seberape kuat keinginan kite ntu untuk mencuri, dan seberape kuat usaha, dan kegigihan kite untuk menghentikan kebiasaan, atau perilaku ntu tersebut.


Rupanyah kismis mêrupakan salah atu gêgarêsan paling cêbrik ama ngandung pèstisida. Ampir 70% buah-buahan ama sayuran sêgêr puguh ngandung rèsidu pèstisida. Wayah êluh ngêbeli buah-buahan ama sayuran puguh bakal kêsulitan ngêmilih nyang bèbas dari pèstisida. Kêlompok Kêrja Lingkungan (EWG) bêdasarkan data dari Dêpartêmèn Pêrtanian AS go udah nganalisis sêjauh mana buah-buahan ama sayuran sêgêr têrkontaminasi rèsidu pèstisida. Mênurut dr. Thomas Galligan, ahli toksikologi EWG, kismis têrmasup dalêm gêgarêsan nomor atu nyang paling cêbrik. Mêski kismis adalah gêgarêsan èntèng nyang paling populèr, tapi konsumèn kuwatir dêngan rèsidu pèstisida nyang nèmplok pada kismis. Parahnyah lagi, konsumsi gêgarêsan nyang bêpèstisida bisa bêdampak buruk pada bocah-bocah usia 15 taun kê bawah, sêdêngkan saban orang Amèrika ngonsumsi rata-rata 1,25 pon kismis sêjak 2017.


Jun dan Airin awalnye kagak saling kenal. Tapi sejak dulu, mereka selalu dijodoh-jodohin. Akhirnye pas ade mata kuliah yang sama sehingga mereka sekelas bareng, makin lama mereka makin akrab. Nugas bareng, diskusi bareng, ngebadog pas istirahat bareng, dan sering ningkring serta ngongko bareng. Akhirnye mereka pacaran. Nah pas mereka udeh berusia 28 taon, akhirnye mereka pun nikah. Karen bagi mereka hari pernikahan adalah hari yang besar, hari yang spesial, dan hari yang berbahagia karena mereka dan keluarga mereka bersatu secara resmi, mereka pun nyiapin segala sesuatunye dengan sempurna. Akhirnye pas tiba entu hari pernikahan, entu hari beneran jadi hari bahagianye mereka.


Pas libur lebaran selesai, aye pun pulang dari rumah nenek aye ke kota tempat aye tinggal. Nah sebelom pulang, aye beli perbekalan dulu buat di perjalanan. Salah satunye entu susu vanila. Nah pas lagi masuk-masukin barang ke bagasi mobil, aye minum entu susu, kagak jadi buat bekel perjalanan, hehe. Pas entu, kakak sepupunye aye ngeliat, dan ngasi tau jangan minum susu vanila, entar mual pas di jalan. Tapi aye kagak nurut dan tetep minum entu susu sampe abis. Terus akhirnye pas udeh selesai masukin barang ke bagasi, aye pun naek ke mobil. Nah pas entu, ade om aye yang ikut mobil aye. Die duduk di depannye aye. Pas di tengah jalan, bener kata kakak sepupunye aye, aye bakalan mual. Karena minum susu vanila, aye bener-bener mual. Akhirnye mual aye udeh kagak bisa ditahan dan aye pun muntah. Muntahannye aye muncrat ke kepala omnye aye yang di depan aye. Aye aje yang ngeliat muntahan aye sendiri jijik, apelagi om aye yang kena muntahan aye? Pasti om aye jijik bener dah sama muntahannye aye.


Waktu itu aye kan pegih tuh keluar kota, trus ya kaya biasa pasti berenti di tempat peristirahatan karna emang pegel duduk mulu di dalem mobil. Ceritanye aye berenti di salah satu tempat minum kopi, abisan males karna toiletnya tuh kurang bersih. Padahal, kan emang ada toilet tuh di dalem tpat ngopi itu orang-orang juga pada keluar masuk bae. Cuman aye emang dasarnye norak trus kaga bisa tuh buka pintu toilet nyang keliatannye tuh tersembunyi gitu. Yaudah dah dari pada gengsi pake nanya akhirnye aye ngeliatin orang kan. Pas masuk malah salah toilet lagi, etdah malu banget karna lagi banyak orang.


Tinggal di rumah yang di kelilingin kucing, katanya bagus. Kata orang, kalo banyak kucing, artinya tetangganya juga baek-baek. Orang-orangnya pada peduli. Akhirnya, ngalamin yang orang bilang. Punya tetangga pada baek-baek bener. Saban pagi jalan di luar, di jalanan banyak banget kucing yang pada bekeliaran. Cuman, gedeknya kalo kucing udah pada lewat rumah, terus jia kencing sembarangan. Pernah juga, abis dikasih makan ama orang, pas di deket rumah jia muntahin. Mana pas kucing itu lagi keliatan ama kedengeran banget. Mau mindo rasanya geli banget. Seharian ampe kagak napsu makan, gara-gara inget pegimana itu kucing muntah. Udah geli ama lemes, kagak bisa bersihin bekasannya. Akhirnya, minta tulung ama laki buat ngebersihin bekasannya.


Kalo kite keliatan takut kemana-mana sendiri tuh keliatan banget, trus juga bahaya buat kite sendiri. Kalo kite keliatan takut kite malah jadi sasaran empuk orang jahat. Karna dulu aye gitu, sekalinye maen ke mal jauh di Jakarta malah kena copet, soalnye aye juga kaga tau tuh selanye, trus kaga tau juga kalo di luar tuh bahaya. Karna dulu kan sekitaran deket aje jadi banyak orang nyang nolongin kalo kemana-mana. Tapi pas aye dicopet mana ade orang nyang kenal, nyang ade orang cuma ngeliatin doang. Kaga bisa bantu ape-ape, jadi kan ngebahayain diri sendiri jadinye, nah dari situ aye nekat buat tau jalan.


Suatu waktu pernah tuh kunci mobil di taro di dalem pot bunga di depan rumah, lah pan kalo kaga sadar bisa lenyap tuh mobil. Kite semua nyari tuh kunci ampe kaya orang kebakaran jenggot karna takutnye kegiling di mesin cuci ato tempat-tempat nyang ada aernya dah. Pan kalo gitu kejadiannye, bisa-bisa tuh kunci error. Padahal tuh pot udeh kite lewatin ada kalu 10 kali, tapi karna emang warnanye nyaru jadi kaga keliatan dah tuh ama biji mata kite. Cari-cari ide biar masalah kunci selesai, nah kebetulan di toko oren ada tuh alarm buat kunci jadi kalo ilang kite tinggal pencet trus bunyi dah tuh, kite tinggal nyari suaranye di mana. Kite mesti sadar kalo ada kunci geletak sembarangan mending taro aja lagi di tempatnye.


Sêrangan panik tumannyah nongol pada umur dèwasa ama lêbih sêring têrjadi pada wadon dêngan prèkuènsi dua kali lipêt dibanding lanang (Maina, 2016). Sama halnyah ama pênêlitian nyang dilakuin ama Brown pada 2015, têrdapêt pêrbèdaan sêrangan panik bagi lanang ama wadon sêrta pêrbèdaan budaya ama lingkungan. Hal ênih didukung ama pênêlitian nyang dilakuin dêngan ngêlibatin 100 orang rèspondèn nyang têrdiri dari 75 wadon ama 25 lanang. Dari data onoh, di antara 4 orang lanang ama 4 orang wadon ngalamin panik dalêm tarap rêndah, 18 orang lanang ama 66 orang wadon ngalamin panik tarap sêdêng, sêdêngkan panik tarap tinggi têrdapêt 2 orang lanang ama 6 orang wadon.


Sebelomnya kita ngebahas anceman lewat sms ama telpon. Jaman sekarang udah makin canggih, semua bisa dikerjain serba online. Misalnya lewat tempat online tulis. Ada orang yang nulis buat ngasih pendapat ke orang laen, terus langsung ditentang, langsung dapet anceman. Kalo di online tempat orang gampang kesulut, kita juga kudu ati-ati. Kalo bisa kagak nulis sembarangan, nyampein sesuatu kudu ati-ati. Kalo emang udah telanjur ngungkapin pendapat, tapi orang itu kagak demen ampe ngancem, kita apus tulisan kita. Nah, anceman juga kadang dari orang yang kita kagak pernah nyenggol jia, malah kagak kenal orangnya, tiba-tiba jia ngancem. Kalo dapet anceman kayak gini, kita kagak usah ketakutan, lantaran kita emang kagak ngelakuin kesalahan. Kita kagak usah ladenin. Kalo dia ngancem ampe neror terus-terusan, bilang ama jia kalo kita bisa laporin ke polisi. Kita foto tulisan anceman jia sebage bukti.


Sêpasang laki bini asal Staten Island, Amèrika Sêrikat, ngêdapêtin pênêmuan ngêjutin wayah lagi ngêbongkar tanêman di halaman bêlakang rumah mêrèka. Matthew ama Maria Emanuel lagi nyoba mêrbaruin tampilan kêbon mêrèka dêngan cara nêbang pu'un lama dan ngêgantinyah ama pu'un nyang baru. Tapi, bêtapa kagètnyah mêrèka wayah nêmuin sêbuah harta karun kêkubur di kêbon mêrèka. Matthew ama Maria Emanuel nêmuin êmas, bêrlian, ama sêjumlah duit tunèi dalêm sêbuah kotak. Ora tanggung-tanggung, barang bêharga nyang mêrèka têmuin kalo diitung sêtara 38.000 poundstêrling atau Rp724 juta. Pênêmuan ênih bênêr-bênêr ngêjutin. kèk lagi ngimpiin kêhadiran sêorang bocah, têrus nêmuin harta kêpêndêm. Bênêr-bênêr ora bisa dipêrcaya.


Waktu nyiangin ikan atawa daging-dagingan ini sering banget kita keliat darahnya masih ngalir. Buat darah yang masih seger biasanya berasa banget amisnya ampe nyeledek. Buat yang darahnya udah kagak seger, kadang baunya bentek banget. Sama aja, dua-duanya bikin enek. Belom lagi, kalo pas diguyur pake aer keran, darahnya bisa nyiprat ke mana aja. Kadang nyiprat ke pakean, kadang nyiprat ke ubin meja atawa ubin bawah. Kalo udah pada nyiprat gitu, gedeknya baju jadi ikut amis, jadi mau kagak mau itu baju kudu dibersiin dulu sebelom masuk mesin. Udah gitu, kudu bersiin topo yang buat ngelap ubin yang kena darah tadi. Pegel banget kalo nyiangin ikan atawa daging yang masih ada darahnya gini.


Ditinggal orang yang kita sayangi adalah hal yang tidak mudah,  Apalagi ditinggal untuk selamanya. Awal tahun yang menyedihkan. Tepatnya 4 Januari 2020 aku harus menerima kenyataan ditinggalkan nenekku untuk selamanya. Dering telepon berbunyi, dilihat dari namanya ternyata yang menelepon adalah Budeku. “Lia, Mbahmu meninggal,” Betapa kagetnya aku mendengar kabar seperti itu. Seakan percaya tidak percaya hal itu terjadi. Oh Tuhan, begitu cepatkah Kau memanggil Nenekku?, Menurutku, nenek adalah sosok yang ramah kepada siapa pun dan selalu berbuat baik. Dalam keadaan apa pun nenek selalu berbagi walau rezeki yang ia miliki tidak banyak. lantaran pada prinsipnya, ‘berbagilah walaupun sedikit’ dan itu selalu ia katakan kepada anak cucunya. Ia tak pernah meninggalkan salat lima waktu. Saat Ramadan pun rajin salat tarawih dan salat subuh berjamaah di masjid.


Babeh ama Nyak tuh orangnye cuek, aye kaya kaga ada diperhatiin kalo berbuat nakal atau apa gitu. Tapi emang aye si orangnye kaga geratakan yak, kalo maen kaga ampe bikin orang gedek. Paling dulu tuh aye suka nyolongin buah orang, trus kalo ngambil tuh siang bolong biar kaga ketauan karna kan kalo siang tuh sepi yak. Pernah beberapa kali tuh kepergok, trus ampe ditempong juga, untungnye kaga kena si. Nyang penting mah tuh orang kaga kenal kite soalnye kalo kaga die bisa ngadu ama orang tua kite. Kalo udeh gitu urusannye kan kite kena omelan berlipet lipet tuh, diomelin orang ama diomelin juga ama orang tua.


Kai pernah ngerasa malu bener karena ngelakuin hal yang konyol dan diketawain sama semua temen sekelas. Kai entu kalo malem die bergadang buat nyelesain tugas. Alhasil, tidurnye udeh larut banget. Nah pas udeh jamnye bangun, die malah susah bangun. Pas udeh bangun dan udeh di kampus, die sering ketiduran. Entah pas lagi jam istirahat, pas lagi nunggu dosen, atau bahkan pas jam kelas, pas dosen lagi jelasin materi dari suatu mata kuliah, si Kai tetep bisa pules sampe mimpi. Suatu hari pas dosennye lagi jelasin, Kai ketiduran. Die mimpi. Terus die sayup-sayup denger suara orang ketawa rame-rame. Pas die bangun, die malu bener karena diketawain sama semua temen sekelas termasuk dosen.


Aye lagi di kampus dan dari jauh, aye kayak liat temennye aye lagi jalan di depannye aye. Pokoknye kalo dari belakang, entu orang penampilan dan proporsi badanye entu bener-bener khasnye temen aye. Karena jaraknye terlalu jauh, aye pun percepet jalannye aye buat bisa panggil die. Terus akhirnye jarak kite udeh deket. Kite di depan kantin dan aye pun manggil namanye temen aye. Aneh, aye udeh manggil berkali-kali, tapi die tetep kagak nengok. Terus akhirnye, aye sadar, kalo bisa aje aye salah manggil orang. Pas sadar kalo aye salah, aye pun malu bener. Udeh salah manggil orang, di depan banyak orang pula hehe. Nah elu makanye kalo mau manggil orang, mendingan liat dulu deh mukanye biar kagak malu salah manggil!


Perselingkuham tuh kaga mungkin bisa nyang namanye di hindari, kaga ada juga nyang tau kapan kite diuji. Nah, kalo emang mau terhindar kite nyang mesti diri. Caranya tuh jangan terlalu deket dengan lawan jenis. Jangan cerita masalah mendetail apalagi tentang pasangan ke lawan jenis. Jaga pandangam, karna tuh semua berawal dari nyang namamye pandangan. Trus juga jangan chatting terlalu deket, nanti lama-lama bisa keterusan. Nah, kalo mau bertemen ama lawan jenis bisa dikenalin tuh ama pasangan kite biar kaga curiga. Trus jauhin kegiatan-kagiatan nyang bikin nimbulin fitnah kaya pulang berdua ato makan bareng. Ya harus jaga diri dah, jangan ampe nimbulin hal nyang kaga dipengen.


Kagak dikit orang nyang ngindarin beli makan di tukang jualan makanan nyang kaki lime ato gerobagan gegara takut pekara kebersiannye. Kadangan, penjual-penjual makanan kaki lime enih cuek bae ngeliatin joroknye bahan-bahan, alat-alat, ato bahkan hasil makanan nyang die jual ke pelanggan. Sala atunye dengan nongtonin ke konsumen care die nyuci peralatan makan, kek piring, sendok, garpu, ame gelas, di ember deket gerobagnye. Biasenye, ember nyang disediain due, atu buat buang sise-sise makanan pelanggan nyang make piringnye, atu lagi buat bilas. Iye, sering bangat kagak make sabun bilasnye, tapi aer doang. Ntu juge aer di ember, bukan aer mengalir nyang jadi standar kebersian alat makan. Konsumen nyang ngeliat ginian bakal jijik dan nganggep kalo makanan di tempat jualan ntu temasuk makanan kotor gegara alat-alat makannye juge kagak dicuci dengan bae.


Bagi Xavier, rumah, toilet, atau tempat ape pun kagak perlu deh yang luas, mewah, megah, dan fasilitas a sampe z ade. Bagi Xavier adalah yang penting entu tempat layak, bersih, dan rapi. Die pernah maen ke rumah temennye. Rumah temennye entu mewah bener. Fasilitasnye lengkap dan ade beragam hal luxury di entu tempat. Semuanye serba bersih. Nah Xavier dan temen-temennye entu maen ke entu rumah temennye karena emang ade kerja kelompok bikin produk badogan. Akhirnye mereka pun bereksperimen di dapur. Nah tiba-tiba aje Xavier pengen buang aer kecil. Akhirnye die pun ke toilet terdeket. Eh pas die buka entu toilet, Xavier jijik banget pas liat entu toilet bener-bener jorok.


Waktu sekolah, sering banget guru nyuruh muridnya buat tampil. Ada yang udah nyiapin jauh-jauh hari, cuma pas mau tampil dia bilang kalo dia grogi, kagak berani. Yang kayak begitu namanya demam panggung. Nah, ada yang tau kagak demam panggung itu apaan?  Kata American Psychological Association, demam panggung itu rasa was-was ama kengerian orang pas mau atawa lagi tampil. Orang yang mau tampil itu ngeri kalo yang nanti ditampilinnya kagak ngepas ama kepengenan orang laen. Dia udah fokus mikirin apa kata orang nanti, malu, ama takut diledek. Padahal, dia nunjukkin aja belom. Bisa dibilang juga demam panggung ini masuk ke fobia sosial. Banyak orang yang ngerasa kayak gini pas tampil depan banyak orang, udah panik duluan gara-gara semua congor ngadep ke dia. Malahan ada artis yang awal tampil ampe muntah gara-gara demam panggung ini.


Satya Lêncana Karya Satya mêrupakan sêbuah pênghargaan nyang dikasih kêpada Pêgawè Nêgêri Sipil (PNS) karna udah ngêjalanin tugasnyah dêngan pênuh kêsêtiaan, kêcakapan, kêjujuran, kêdisiplinan ama pêngabdian, dêngan masa abdi paling ora sêkitar 10 taun, 20 taun, ama 30 taun. Bêrikut pêrsaratan umum nyang kudu dipênuhin buat ngêdapêtin Satya Lencana. Nyang pasti adalah ngêlaksanain gawèan dêngan pênuh kêsêtiaan, kêcakapan, kêjujuran, kêdisiplinan ama pêngabdian, dêngan masa abdi nyang udah ditêntuin. Bêrikutnyah, ora pêrnah ngêdapêtin hukuman indisiplinèr tingkat sêdêng atau bêrat bêdasarkan Pêraturan Pêrundang-Undangan nyang bêrlaku. Têrus, ora pêrnah ngêlakuin cuti di luar dari tanggungan nêgara sêlama masa dinês. Têrakhir, ora pêrnah kêsandung masalah hukum ampè dimasupin kê bui atau ora lagi ngêjalanin masa hukuman.


Kêsêdihan nyang êluh rasain wayah bêpisah ama sahabat adalah pêrasaan nyang normal. Rasa sêdih juga bisa ngasih êluh waktu buat ngêrênungin hal nyang udah têrjadi sêbêlon nantinyah êluh nêmuin sudut pandang baru. Saban orang punya jangka waktu nyang bêbèda-bèda dalêm ngêrasain èmosi sêdih ênih bêrgantung ama pênyêbab dan cara mêrèka ngatasinnyah. Mêski bagi bêbêrapah orang ngêbutuhin waktu lama buat ngêprosèsnyah, tapi ontong sampè bêlarut-larut dalêm kêsêdihan, yak. Wayah kêsêdihan dibagènin atau dipêndêm mulu, mangka ênih bisa bêpotènsi ngêmicu dèprèsi. Bolèh pisan buat mulè lêbih sêring ngamatin hal nyang êluh rasain ama pikirin. Dêngan ngêtauin sumbêr èmosi, êluh bisa nêmuin cara nyang lêbih èpèktip buat bangkit. Ontong lawan pêrasaan sêdih nyang nongol pada diriluh. Bagènin diriluh nanggêpin pêrasaan onoh. Sêmangêt!


Ora tibang di Ari Ênyak, êluh juga bisa ngunjukin rasa sayangluh kêpada ênyak saban ari. Tapi, Ari Ênyak nyang dipêringêtin saban tanggal 22 Dèsèmbêr bisa ngêjadi momèn istimèwa buat ngèksprèsiin rasa cinta kêpada ênyak. Dibanding ngasih kado nyang bisa baè butut ama ora kêpakè, êluh bisa ngasih hadiah spèsial laèn nyang bakal ngêja ênyakluh bêsukur punya êluh kèk bêrikut ênih. Ênyakluh puguh udah berusaha seumur idupnyah buat ngêgêdéin ama ngasih nyang têrbaèk buatluh. Ungkapinlah rasa têrima kasihluh pada hal kêcit sêkali go. Ingêt lagi usahanyah masak madangan kêdêmênanluh saban ari, ngêbanguninluh saban pagi, bantuin ngêrjain PR-luh, ampè ngantêr jêmputluh sêkola. Ucapin rasa têrima kasih êluh pada ênyak. Pêrcaya dah, puguh ênyakluh bakal amat têrharu. Kêja diah ngêrasa bahwa ênyak amat bêarti buatluh.


Têrsangka pêmbakaran studio animasi di Jêpang Barat, gêgêrawakan bahwa karyanyah udah dijèplak. Bahkan romannyah diah udah  ngêrêncanain sêrangan nyang nèwasin 33 orang. Kêjadian onoh mêrupakan sêbuah tragèdi pêmbunuhan massal têrburuk di Jêpang dalêm dua dèkadê têrakhir. Lanang bêrusia 41 taun onoh kêliatannyah ora plong. Diah sèwot sêmbari gêgêrawakan "Modar!" sêbêlon nyèblok pintu masup kantor Kyoto Animation ama caèran sêmacêm bèngsin ama ngêbakarnyah sêkitar jêm 10.30 pagi waktu sêtêmpat pada Kêmis, 18 Juli, 2019. Api bêrhasil dipadêmin sêkitar jêm 6.20 pagi pada Jumat, bèsokannyah. Sêari kêmudiannyah onoh ora ada idèntitas korban nyang bisa dikênalin. Mênurut kêtêrangan polisi, sêoranyah ada 74 orang di dalêm gêdong onoh wayah kêbakaran têrjadi.


Bêbêrapah waktu têrakhir bêrèdar tautan liwat aplikasi pêsên ama mèdia sosial bêrisi inpormasi nyang ngatasnamain PT Pos Indonèsia têntang program hadiah sêbanyak Rp2.000.000,00. Pos Indonèsia ngêhimbau masarakat buat ora nêkên tautan onoh dan têtêp baè-baè ama inpormasi nyang kêsêbar. Bêrita ama inpormasi rêsmi têrkait ama Pos Indonèsia tibang disampèin liwat situs rêsmi www.posindonesia.co.id ama liwat mèdia sosial Instagram @posindonesia.ig, Twitter @posindonesia, ama Facebook Pos Indonèsia. Buat masarakat nyang pèngèn mastiin sêgala inpormasi têntang Pos Indonesia bisa ngubungin 1500161. Sêluruh program hadiah nyang disêlênggarain sêcara rêsmi ama Pos Indonèsia juga sêlalu disampèin liwat situs rêsmi ama akun mèdia sosial Pos Indonesia sêrta bisa ngêlakuin konpirmasi langsung kê 1500161.


Walaupun aye ama orang tua udeh kaga tinggal serumah, tapi kalo lagi maen suka bersihin isi kulkasnye. Soalnye kalo kaga kaya gitu di dalemnye tuh apaan bae ada. Sayuran nyang pada busuk, sisa makana nyang pada kering, semuanye masih ada. Kaga bakalan di buang ampe tuh makanan basi. Kan aye juga liatnye jijik banget ya, udeh gitu kalo dikulkas apa-apa maem embrekin bae. Kaya kalo abis beli sayur nih, kaga dipisah-pisahin lagi tuh semua ama kantong plastiknye di masupin ke dalem kulkas. Mangkanye kaga pernah aye liat kulkas Nyak tuh bersih, selalu aje berantakan. Tuh kulkas ampe baunye kaga karuan kali mah.


Mia lagi ngeliatin semua badogan dan minuman yang udeh die siapin di atas meja ngebadog. Bahkan mejanye pun juga die hias. Die ngelakuin entu semua buat nyambut suaminye yang baru mau pulang dari dinas. Pas suaminye sampe dan mandi, Mia pun ngeberesin semua barang-barang suaminye. Tapi pas lagi ngeberesin, Mia nemuin lip balm warna pink. Kagak entu doang, Mia juga nemuin rambut rontok panjang warna cokelat terang dan aroma parfum perempuan di baju suaminye. Mia pun curiga dan die mulai nyelidikin. Terus ternyata bener aje, suaminye selingkuh. Jelas aje mia marah bener karena udeh diselingkuhin sama suaminye. Padahal selama ini selalu Mia yang biayain idup suaminye karena suaminye masih baru ngerintis usahanye. Tapi ternyata suaminye malah nyelingkuhin die.


Pêrtêmuan atau pêrjumpaan ama têmên lama jadi salah atu momèn nyang nyênêngin sêkaligus ora disangka dalêm idup. Sêiring pêrtambahan usia, intènsitas kêtêmu têmên-têmên ngêjadi bêkurang. Rasanyah udah bêtaun-taun ora bêtukêr kabar, bahkan tibang sêkadar kongko. Hal onoh tumannyah têrjadi karna jarak têmpat tinggal nyang cukup jauh atau akun mèdia sosial nyang susah ditêmuin. Kongkoan jadi hal pêrtama nyang dilakuin wayah kêtêmu têmên lama, tibang buat basa-basi atau nyaèrin suasana. Sêbênêrnyah ora sêlalu susah ngêbangun kêsan baèk wayah kêtêmu ama têmên lama. Hal kêcit atau sêdêrhana nyang bisa dilakuin adalah sêlalu mêratiin ama nyaring kalimat sêbêlon disampèin. Kêtêmu lagi sêtêlah sêkian lama puguhnyah diarêpin ngêjadi pêmbuka jalan buat ngubungin ikêtan pêrtêmênan nyang sêmpêt ngêjauh.


Elu pernah kagak, asal nyeletuk dengan suara yang kedengeran sama semua orang di kelas? Gimane perasaannye elu? Kalo aye pernah dan aye ngerasa malu bener. Pas entu, aye dan mahasiwa-mahasiswi sekelas laennye kumpul di kelas dan lagi sesi diskusi, serta tanya-jawab. Nah pas entu, tiba-tiba aje aye keceplosan asal nyeletuk. Padahal aye ngerasanye celetukan aye pelan, tapi nyatanye kedengeran sama semua orang di kelas. Aye pun cuma bisa cengengesan saking malunye asal nyeletuk di kelas dan di depan dosen serta para senior. Sedangkan temen-temen aye yang laen pade ngeceng-cengin dan ngetawain aye. Malu bener dah aye karena nyeletuknye kekencengan di kelas.


Hidup sendiri menjadi pilihannye sebagian orang banyak yang pingin ngerasain hidup bebas dan sebagainye. Tapi di satu sisi atau lain hal banyak orang yang merasakan kesepian bila hidup sendiri, die merasa sedih banget idup sendirian, ape lagi kalo biasanye idupnye rame, misalnye kaka beradek seabrek, keluarga enyak babe bejibun, pastinye die ngerasa keilangan banget masa-masa seperti ntu. Ape lagi orang Asia atau budayanye orang timur, girangnye mereka ntu idupnye berame-rame beda sama orang barat emang demennye idup masing-masing. Nah makanye kalo orang kite pasti rasanye suka berat idup sendirian, terus juga pastinye bakalan kangen banget sama masakannye enyak kite yang sedep sedep yekan jadilah makin aje sedih.


Banyaknyah kêndaraan nyang ilang kêndali akibat rèm blong ngêjadi bukti kalu jalan nyang ngênurun mêrupakan mèdan nyang bêbahaya sêlaèn tikungan tajêm. Hal nyang kudu dipêratiin wayah jalanan turun bêgonoh adalah kudu têtêp pokus. Têrus, pêratiin kondisi jalan dêpan êluh buat ngantisipasi hal-hal nyang ora êluh pèngènin. Sêlanjutnyah, pêratiin gigi kêndaraan. Pastiin êluh ngêndarainnyah dêngan ngêgunain gigi rêndah, misalnyah gigi 3 wayah turunan landai ama gigi 2 kalu turunan nyang êluh liwatin cukup tajêm. Bêrikutnyah, êluh bisa ngasih pêringêtan kêcit supaya pêngêndara laèn waspada ama kêndaraanluh. Kêmudian, pastiin rèm tangan bêpungsi dêngan baèk. Têrlêbih kalu mobil êluh transmisinyah manual, mangka kudu bisa ngaktipin rèm parkir atau nyang tuman disêbut rèm tangan.


Dapet kejutan ulang taon entu kagak nutup kemungkinan bikin sebagian orang kaget, seneng, ngerasa dicintain, atau bahkan marah kalo suasana hatinye lagi buruk atau karena cara ngasih kejutannye kurang baek. Misalnye cara ngasih kejutannye entu dengan nakutin entu orang sama hal yang bikin die takut. Kayak contohnye die takut uler, eh malah ditaro uler di tasnye. Walaupun emang niatnye buat seru-seruan dan ngasih kejutan ulang taon, tetep aje hal entu berbahaya. Ulernye aje udeh bahaya. Terus apelagi kalo entu orang kaget bener. Wajar aje entu orang marah dan kaget karena entu kejutan ulang taon. Soalnye kan die dikejutin ulang taonnye bikin die takut.


Istilah talasopobia bêrasal dari bahasa Yunani nyang artinyah ngêri ama laut. Mêrèka nyang ngêdêrita talasopobia punya kêngêrian nyang ora masup akal, sêpêrti ngêri ama kêdalêman aèr nyang amat lêga ama ngêri têradêp makhluk nyang bêrada di dalêmnyah. Mêski artinyah adalah ngêri ama laut, rasa ngêri onoh ora tibang bêrlaku buat laut, mêlaènkan sêmuah pêraèran nyang lêga ama dalêm. Atu aspèk nyang amat ngêriin dari lautan bagi mêrèka adalah karna mangkin dalêm laut, mangka bakal mangkin gêlap ama bakal mangkin kêsêdot kê dalêmnyah. Sêlaèn paktor gènètik, paktor troma wayah kêcit juga bisa ngêjadi pênyêbab talasopobia. Sêsêorang nyang pêrnah kêlêlêp ampè ampir mati mungkin bakal bêgidik ngêri wayah tibang ngêdêngar ajakan pêgi kê laut.


Saban orang punya cara dèwèk-dèwèk buat ngêrayain momèn bêrharga dalêm idupnyah, salah atunyah adalah pêrayaan kêlulusan UN. Bêsênêng-sênêng abis lulus UN ora kudu hura-hura nyang bisa ngêganggu kêtêrtiban umum. Ratusan siswa SMAN 1 Situbondo, Jawa Timur, ngêrayain kêlulusan UN dêngan cara ora biasa. Mêrèka konpoi ngidêrin kota dêngan naèk sêpèdah ontèl bêrbagè jênis. Mêrèka sêngaja tampil bèda dalêm ngêrayain kêlulusan UN pada taun 2012 ênih. Tujuan utamanyah adalah buat numanin cara idup sèhat. Sêlaèn onoh, konpoi dêngan naèk sêpèdah ontèl bisa dilakuin sêcara têrtib dan ora bakal ngêganggu arus lalu lintas. Mêski tibang ngidêrin kota naèk ontèl, pêrayaan kêlulusan onoh têtêplah mêriah.


Kayaknye entu pas aye kuliah semester 6. Aye lagi libur kuliah karena entu kayaknye pas udeh menjelang lebaran deh. Nah siang entu, aye lagi siap-siap mau solat Zuhur. Terus pas mau solat, tiba-tiba aje ada yang nelpon aye. Ternyata yang nelepon entu salah satu emen aye pas SMP-SMA. Pas aye angkat, suaranye temen aye udeh geter kayak orang lagi nangis. Aye langsung kaget dan nanyain die kenape. Ternyate die nelepon aye buat nyampein kabar kalo salah satu temen deketnye kite sejak SMP-SMA sampe kuliah, udeh meninggal hari entu. Pas denger entu kabar, jelas aje aye nangis kejer karena artinye aye kudu berpisah sama temen deket aye yang satu entu.


Waktu itu, pernah diceritain emak, jia pernah jatoh dari motor ampe kagak sadar. Waktu itu hari Senen, emak ama baba dapet kabar kalo nyainya emak lagi sakit. Baba langsung manasin motor. Padahal, udah mau menggrib, emak ngebilangin baba buat besokannya aja. Baba kagak ngeroin pas emak bilangin begitu. Katanya, orang lagi sakit kalo ngapa-ngapa pegimana. Pas di jalan juga mulai gerimis. Baba kegoncengin emak ama abang yang waktu itu umurnya masih dua atawa tiga taunan. Pas nyampe tengah jalan raya, ujan makin deres, angin juga kenceng. Baba tetep jalan, emak di belakang megang payung. Pas lagi jalan gitu, emak nahan megangin payung yang kedorong angin yang kenceng banget. Emak kagak kuat nahan, akhirnya jatoh gelimpang ke jalanan. Baba masih kagak sadar kalo bininya jatoh. Si abang yang belom idep juga kagak ngasih tau baba. Bagusnya, ada polisi yang langsung nolongin emak. Pas dipanggil kayak gitu, baba langsung bawa emak balik ke rumah. Kagak mau emak diurus ama polisi gara-gara udah panik liat emak begitu.


Tapi emang bener, anak tuh gimana didikan orang tuanye. Kalo dati kecil dididik buat jujur trus takut buat berbuat dosa pasti die akan tau diri tuh. Di mana-mana aye selalu inget tuh buat kaga berani ngelakuin hal-hal nyang bisa bikin dosa. Kaga perlu khawatir dah kite ngelepas anak di mana die berada. Kalo kite udeh ajarin ilmu agama mah InsyaAllah die ngarti akibatnye. Yang penting kite jangan cuma ngasih tau, tapi juga nyontohin nyang bae-bae. Selebihnye mah kite serahin aja sama Allah. Kite kan udeh tau sebagai manusia cuma bisa berencana, semua keputusan balik lagi ke yang Maha Pencipta, jadi selaen usaha harus juga berdoa.